46 konpainia bildu, eta 120 emanaldi eskainiko ditu Leioako Umore Azokak – KULTUR SHAREA\nKale Arteen Azokak Leioa hartuko du beste behin ere maiatzaren 16tik 19ra.\nEuskal Herriko eta kanpoko hainbat herrialdetako 46 konpainia izango dira urtero egiten den azoka honetan. Antolatzaileek iragarri dutenez, gustu guztietarako eskaintza izango da aurtengoa: erabateko hemeretzi estreinaldi, kaleko hiru estreinaldi eta Estatu mailako zazpi aurkezpenekin”.\nAurkezpenean azpimarratu dutenez, hogeigarren urtez jarraian, Leioa “Kale Arteen hiria bilakatzen da”. Sabino Arana kaleak esaterako, hainbat ikuskizun jasoko ditu, sortu berri den aisiarako gunean.\nProgramazioari dagokionez, XX. edizioa kalitateak, aniztasunak eta originaltasunak markatuko dutela nabarmendu dute arduradunek. Batzorde Artistikoak 620 proposamen baino gehiagoren artean aukeratu ditu parte hartuko duten konpainiak. Horrela, egitarauak, 120 emanaldi baino gehiagora hurbiltzeko aukera eskainiko du, horietatik 19 erabateko estreinaldiak. Bertan, antzerkia, dantza eta zirku garaikidea izango dira ardatz nagusia, baina komediarako, musikarako, magiarako, dantza bertikalerako edo ekilibrismorako lekua ere egongo da.\nSorkuntza sektorearen ikuspuntutik, Leioako Umore Azokak erreferentzia izaten jarraitzen du Euskal herriko Kale Arteetarako. Horrela, parte hartuko duten euskal konpainien artetik, 15ek orain arte ikusi gabeko ikuskizunekin egingo dute, hau da antolatzaileen arabera, “ekitaldi batean biltzen den estreinaldi eta euskal konpainia kontzentrazio handiena”.\nHauek dira estreinatuko diren lanak: Ana Capilla konpainiaren Cajita de música (Musika eta dantza); Circo Dabitxiren La máquina y yo (Antzerkia eta Zirkua); Demode Quartet-en Epa Txiki (Antzerkia eta musika); Dikothomia Cía-ren e.go (Zirkua eta Antzerkia); Goitiberaren Yijaaa! (Antzerkia eta Clowna); La Glo Zirko Dantza Konpainiaren Sacred (Zirkua eta Dantza Bertikala); Malas Compañías Zirko Taldearen Prozak (Zirkua eta Clowna); Organik Dantza Antzerkiren Sardina freskue! (Danza eta Antzerkia); Izen bereko konpainiaren Reportero on Fire (Clowna eta Performancea); Salitre Teatroren Mr. Soft. Silence, dance o no!! (Antzerkia eta Clowna); Toni La Salen Txontxongilo bertsolariak (Txotxongiloak eta Performancea); Trapu Zaharraren Turistreando (Antzerkia); eta Zanguango Teatroren Al otro lado (Antzerkia).\nLeioa Kantika Koralaren Kantiketan lana ere erabateko estreinaldia izango da. Abesbatzen musikan, umorean eta dibertsioan oinarritutako emanaldi berezia prestatu du XX Umore Azokaren programa ofizialean parte hartzeko.\nEuskal ordezkaritza hauekin osatuko da: Akelar konpainiaren Al Baker’s Saloon (Magia eta Antzerkia); Garazi & Cíaren Erraia (Ekilibrismoa, zirkua eta dantza); Intujai Teatroren Aire hemendik (Clowna eta Antzerkia); Malicia! Cíaren El punto de la i (Zirkua eta Antzerkia); eta Trakamatrakaren Matraka ma non troppo eta Taller Trakamatraka (Musika eta performancea).\n120 emanaldi baino gehiago horiek, 30 espazio eszeniko baino gehiago dituzten 13 kokalekutan ikusi ahal izango dira ostegunetik igandera: Errekalde Plaza, Udaletxea, Bulebarra, Aldapako Auditorioa, Sabino Arana, Udondoko Bulebarra, Errotako Aparkalekua, San Juan Plaza, Barandiaran Behekoa institutua, Euskal Etxeen Plaza, Ondiz, Jose Ramon Aketxe Plaza, eta Estartetxe kalea. Horrez gain, udalerriko hainbat gune, Estartetxe, Sakoneta, Udondoko Bulebarra edo Kultur Leioa, hartuko dituzten ikuskizun ibiltariak ere egongo dira.\nUmore Azoka hala ere, ikuskizunak aurkezteko gunea izateaz gain, hasieratik, sektore barruan ezagutzak trukatzeko, elkartzeko eta gogoetarako gune gisa ere egituratu da. Hori dela eta, azokarekin batera jarduera profesionalak ere egiten dira, eta horretarako mundu osoko 200 profesional baino gehiagok eman dute izena.\nTags: Leioako Umore Azoka\nBorobileko Ertzetik jaialdia maiatzaren 18an, Elizondon\n‘Sherpak’ izeneko diskoa plazaratu du Deus Ez taldeak


Batu Elkarlaguntza Sarea, dinamizazio politikoaz gogoetatzen – Joxemi Zumalabe Fundazioa\n“Aktibismoa, sare sozialak eta komunikazio teknologiak” hizpide izango dituzte Andrea Momoitiok eta Julen Mendizabalek ekainaren 13an, Joxemi Zumalabek antolatutako mahai-inguruan\nGeure kolektiboko bilerak… zelan prestatu eta bideratzen ditugu? Egiteko moduari zer nolako balio politiko ematen diogu?\nAtzokoan bigarren urteurrena ospatu berri duen Batu Elkarlaguntza Sareko kideekin elkartu ginen Basauriko Txarraska Gaztetxean, dinamizazio politikoaz hitz egiteko, izenburuan aipaturiko galderei eta beste batzuei erantzuten saiatuz.\nBi orduko saioa izan zen eta hain leku, talde eta giro goxoan, azkar-azkar pasatu zitzaigun denbora. Hartu-eman polit batean elkarrekin eta elkarrengandik ikasteko aukera izan genuen: dinamizazio politikoa zer den, gure militantzia espazioen ardatz izaten diren bilerak, asanbladak eta saioak zelan prestatu eta zaindu, eta Batuk berak zelan egiten duen aztertu eta gogoetatu genuen.\nBaturen borrokaren erdigunean daude emozioak eta horien sostengatzea. Horrek zer pentsatu (eta zer sentitu) eman zigun: nor arduratu ohi da horretaz, eta nola egiten du? Askotan norbanakoek hartzen duten ardura hori taldeko ardura bihurtzeko ze bide urratu ditzakegu?\nAskaritxo gozo batekin eman genion saioari amaiera (ohitura ederra zeuena!), eta askaria bezain gozoa den gorputzaldia geratu zaigu guri. Mila esker, Batuko kideak, atzoko gogoeta espazioan parte hartzera gonbidatzeagatik! Segi bi urteko ibilbide emankor eder honi jarraipena ematen!\n[Gaian gehiago sakontzeko: https://labur.eus/WT1zk]


Inorekin eta ezerekin mingostu gabe bizi. Zure bizitza aberasteko gakoak (II. modulua) :: ikasi :: Udako Euskal Unibertsitatea\nInorekin eta ezerekin mingostu gabe bizi. Zure bizitza aberasteko gakoak (II. modulua)\nAmaiera-data: 2013(e)ko martxoaren 23a\nOrdutegia: Larunbatak. 9:00-14:00 / 15:30-20:00\nMatrikula-epearen bukaera: 2013(e)ko martxoaren 11a\nIkastaroa bi larunbatetan (martxoaren 16an eta 23an) izango da.\nIaz arte, ikastaro honen (I. eta II. moduluak) izenburua Komunikazio eraginkorraren artea zen. Egungo egoera sozioekonomikoak behartu gaitu izenburua aldatzera, baina ikastaro berbera da.\nNorbere buruaren autoebaluazioa.\nEsperientzia-eredua. Unez une, parte-hartzaileek egindako hainbat ariketak osatzen dute prozesu guztia. Ariketa horien aurretik irakasleak erakustaldi bat egiten du parte-hartzaile batekin edo zenbaitekin. Gero, parte-hartzaile guztiek esperimentatzen dute proposatutako eta erakutsitako ariketa. Ikastaro guztian ikaslearen liburua orientazio-gida eta oroigarri gisakoa da.\nkomunikazioa, komunikazio trebetasunak, garapen pertsonala, UEU, udaberriko eskaintza, UEUren Ikastetxe Nagusia, Markeskoako ikastaroak


Iritzi-testua - Halabedi\nHalabedi > Iritziak > Iritzi-testua\nEgun on, nondik hasten gara? Zer idatzi daiteke, gutxieneko ganoraz, ez bazara, une honetan, ekonomilari bikaina edo zientzialari trebea? Edo, zer baino, nondik idatzi daiteke? Egongo dira ni baina tenple handiagorik dutenak, nik nire gainditurik egotearen sentsaziotik idazten dut. Informazio asko jaso dugu guztiok, auskalo zenbat egia eta zenbat pozoi ez ote diguten sartu. Gainera, gutariko bakoitzak bere moduan egiten die aurre muturreko egoera hauei eta nik, beldur geldiarazle horretarako joaldia dudanez -kakati-, defentsa-sistema nagusia dut: “Kia, hau guztia denok uste duguna baino askoz lasterrago pasako da”. Eta sinisten dut. Horrela, gutxienez, burua ez zait blokeatzen.\nDaukagun kristo honekin, eta azken urteotako nire joera pragmatikoaren eskutik (erne, ez da jarrera pragmatiko hutsa; egia da ere nire ustez politikoki, sozialki aritzeko modurik eraginkorrena dela), une honetan denok ei dugun irizpide nagusia dut nik ere lelo ea bakarra: orain, pertsonak. Eta hortik aurrera, ea denak balio dit. Izan ere, ahoa ireki baino lehenago agian gogoratu beharko genuke, denok, salbuespenak salbuespen, ibili garela berandu. Kostatu zaigu zer zetorkigun ikustea, ez genuen ikusi nahi, ez genuen uste posiblea izango zenik eta, azkenean, zast, hekatonbe txikia. Beraz, orain pertsonak horren itzulpen praktikoa: berdin didala nork egiten duen, orain trajedia ahalik eta txikiena izan dadila dugu xede, eta gero kitatuko ditugu kontuak. Orain gerta daitekeena itzulezina delako. UMEren inguruko eztabaida, esate baterako, ez dut oso ongi ulertzen. Ba al du UMEk ospitale express horietako bat eraikitzeko gaitasuna? Eta, orduan, zer-ga-tik-ez-du-ho-nez-ge-ro-egin? Egin dezatela eta ospa, benga, azkar. Madrilek aginte guztiak eskuratu nahi dituela? Beno, ez dut uste handik eta hemengo administrazioen laguntzarik gabe deus ere egingo duenik, baina, benga!, eztabaida gutxiago eta neurriak: osasungintzako langileen kopurua emendatu, materiala ia!, ekipoak, ezinbestekoak diren zerbitzuen aletze egokituagoa, ehun produktibo osoaren norabidetze egokitua, gerra-ekonomian baikaude. Une honetan Euskal Herria estatu independentea izan balitz, bestela antolatuko genukeen hau. Baina ez gara, eta orain lehentasuna zomorro ostia hori geratzea da.\nGero, gauza asko zuzen daitezke, zuzendu beharko dira. Oraingo honetan, besteak beste, shock doktrinaren efektua alderantzizkoa izan daitekeelako. Dorpeak gara gizakiok, bai, erakusten dugu maiz, baina jendea asko, asko sufritzen ari da, eta asko sufrituko du datozen egunotan, eta ez dut uste honetatik eskarmenturik gabe aterako garenik. Gero horretan baldintza ezin hobeak izango dira argi eztabaida dezagun nolako ongizate-estatua nahi dugun, ekoizpen-sistema nolakoa nahi dugun eta non nahi ditugun erabakiak hartu. Gauza askotxo birpentsatzeko aukera izango dugu. Eta sendo borrokatu beharko dugu oraingoaren faktura (ekonomikoa; giza-faktura noren bizkarrekoa den ez gara gu zuzenean erabakitzen ari, nahiz eta ondorengo egunotan dilema etikoak ez diren hutsaren hurrengoak izango) nork ordainduko duen. Eta inkluso desazkundeaz arituko gara, auskalo. Eta hor dena dugu irabazteko.\nOrain etxean geratu, etxekoak eta auzokideak lagundu, denei babesa eman. Eta bataila politikorako aukera izango denean (eta, baiiii, di-da batean izango da), labankadaka. Espainolek, eskumakoek edo bihozgabe batzuek nahi dutela probetxu politikorik egoera lazgarri honetatik atera? Bale, baina, gogora dezagun behin berriro: gu ez gara euren bezalakoak. Orain jendea, orain herria. Betiere, baina batez ere orain. Etxean sartuta, ekintza-garaiak dira.\nTxema Matanzas: Iritzi-testua


Pasa den astean Ordiziako fokoaren harira bildu ginen gaia aztertzeko eta neurriak eguneratzeko. Bi astetara biltzekoak baginen ere, aste honetako gertaera eta neurri berriek bilkura azkartu dute.\nZaldibiako Udalak, Osasun sailak gazte lokalak eta gazteen erabilerako guneak ixteko emandako aginduaren berri eman die ZGAko ordezkariei.\nZGAk jakinarazi du atzodanik (uztailaren 16) Zaldibiako Gaztetxea itxita dagoela. Zaldibiako Gazte Asanbladak bizi dugun egoeraren aurrean, Gaztetxea itxita mantentzea erabaki duela.\nUdalak hartutako erabakia eskertu die eta Gazte Asanbladaren jarduna bideratu ahal izateko eta bilerak burutu ahal izateko herriak zeregin horretara bideraturiko beste azpiegiturak erabiltzea eskaini dio, harik eta legez Gaztetxea berriro irekitzeko aukera izan arte.\nGazte Asanbladaren ordezkariek, pankartak egin behar dituzten kasuan soilik sartzea eskatu dute eta egingo dituzten bi lagunek behar adinako segurtasun neurriekin jarduteko konpromisoa hartu dute. Hala onartu du Udalak.\nZaldibiako Udalak eta Zaldibiako Gazte Asanbladak bat egin dute Osasun Sailaren agindua indarrean dagoen artean Zaldibiako Gaztetxea itxita mantentzeko erabakian. Hori horrela izan dadin behar diren neurriak hartuko dituela jakinarazi du Zaldibiako Gazte Asanbladak.\nZaldibian, 2020ko uztailaren 17an.


Location Picker at Checkout & Google Address AutoFill for WooCommerce – WordPress plugina | WordPress.org Euskara\nUriahs Victor-(e)n arabera\njanenco 2022(e)ko maiatzaren 17(a)\nmauricionope 2022(e)ko maiatzaren 5(a)\naliimasarra 2022(e)ko maiatzaren 3(a)\nkoobid 2022(e)ko apirilaren 27(a)\nsalmonfarm 2022(e)ko apirilaren 24(a)\nJimmy 2022(e)ko apirilaren 21(a)\n“Location Picker at Checkout & Google Address AutoFill for WooCommerce” software librea da. Ondoko pertsonek egin dizkiote ekarpenak plugin honi.\nLocation Picker at Checkout & Google Address AutoFill for WooCommerce 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Location Picker at Checkout & Google Address AutoFill for WooCommerce zure hizkuntzara.\nArabic, English (US), eta Spanish (Spain).


Kontseiluak eta Konfederazioak positiboki hartu dute kolore politiko ezberdinetako herrietako hautes-zerrendek engaiamendua izenpetu izana | Kontseilua\nBesteak beste, hiru hiriburuetako zerrendek eta biztanle gehien dituzten hirietakoek egin dute bat.\nOtsailaren 6an Kontseiluak eta Euskal Konfederazioak Hizkuntza Eskubideak Bermatzeko Protokoloa: Garapena Herriko Etxeetan dokumentuaren aurkezpen publikoa egin zuten Baionako merkataritza ganbaran. Dokumentuaz gain, hautagaiei zuzendu Engaiamendua ere aurkeztu zuten. Aurkezpen hartan 20 bat hiri eta herritako hautagaiek parte hartu zuten.\nGarapenak neurri zehatzen sorta aberatsa jasotzen du euskara hainbat arlotan garatzeko, hala nola herriko etxeak herritarrei eskaintzen dizkien zerbitzuetan, herriko etxearen komunikazio-jardueran, herriko etxeko barne funtzionamenduan edota herriak eragina duen eremuetan (hezkuntzan, eremu sozioekonomikoan, kulturan…).\nDokumentu hori edozein herriko etxek balia dezake, egokigarria delako herriko etxeak euskararen alde orain arte eraman lanaren arabera. Horrela, dokumentu horrek hizkuntza politika bat abiatzeko edo jadanik abiatutako bati jarraipena emateko eta sakontzeko balio du.\nEngaiamenduaren bidez hautagaiak aitortzen du, bai euskararen garapenerako hizkuntza-politika arloan herriko etxeak duen erantzukizuna, bai eta hizkuntza-politikaren gauzapenean jendarte eragileek egiten dituzten ekarpenak ere. Horrez gain, hautagaia engaiatzen da hautetsi izanen den herrian, ondoko sei urteetan, euskararen garapenaren aldeko hizkuntza-politika planifikatuak abian ezartzera eta garatzera.\nAurkezpen egun hartatik hogeita hamabost hiri/herritako berrogeita hamabost zerrendek izenpetu dute, eta beste batzuek hauteskundeen ondotik engaiatuko direla adierazi dute.\nEz da oraino berantegi engaiamendua izenpetzeko eta zerrenda erregularki eguneratuko dugu, herritarrek edozein unetan jakin dezaten zertan den engaiamenduarekiko atxikimendua.\nEngaiatzen segi daiteke euskalkonfederazioa@deiadar.org edo herrikoetxeak@kontseilua.eus helbideetara idatziz edo zuzenean www.deiadar.org webgunean Herriko bozak pasaturik ere, engaiamendua izenpetzeko gonbidapena berriz luzatuko dugu.\nEgungo baldintzak ezin hobeak dira euskararen aldeko hizkuntza-politika ausarta, orekatua eta harmonizatua garatzeko ipar Euskal Herri mailan. Ez dezagun aukera hori gal eta herriek aldeko baldintza horiek balia ditzatela!\nENGAIATU DIRENEN ZERRENDA, 2020/03/11\nENGAIAMENDUA SINATZEKO, HEMEN KLIKATU\nPROTOKOLOAREN DOKUMENTUA JAISTEKO, HEMEN KLIKATU


Biraoak esaten dituztenak argiagoak dira? — Gaztezulo\nBiraoak esaten dituztenak argiagoak dira?\nBiraoak esaten dituztenak argiagoak dira? Argi dagoena da, bizitzen ari garen garai hauek behatuta, bat baino gehiago noizean behin esatea ez dela harritzekoa ere, baina badira batzuk, esaldi guztietan biraoak sartzeko abilezia dutenak. Horietakoa al zara zu? https://www.gaztezulo.eus/albisteak/biraoak-esaten-dituztenak-argiagoak-dira https://www.gaztezulo.eus/albisteak/biraoak-esaten-dituztenak-argiagoak-dira/@@download/image/asi-se-insulta-en-espana-el-mapa-de-los-improperios-mas-usados-en-cada-comunidad.jpg\nArgi dagoena da, bizitzen ari garen garai hauek behatuta, bat baino gehiago noizean behin esatea ez dela harritzekoa ere, baina badira batzuk, esaldi guztietan biraoak sartzeko abilezia dutenak. Horietakoa al zara zu?\nAskorentzat biraoak deskarga emozional bat dira, lasaitze terapeutiko bat, tentsio emozionalak askatzeko erabiltzen baitituzte, analgesiko bat bailiran. Horrelako zerbait susmatzen zuten nonbait autore erromantikoek, beraiek sartu baitzuten herri hizkuntza literaturan.\nBeraz, ukaezina da, hizkuntzaren historia osoan zehar, eta literaturan bertan, biraoak presente egon direla eta egoten jarraitzen dutela. Lagunarteko erregistroan bere naturaltasun eta malgutasunagatik nabarmentzen dira eguneroko komunikazioan, izan lagunekin, senitartekoekin edo ezagunekin.\nAlabaina, bada hauen aurka dagoenik ere. Hauek iritzi diote gustu txarrekoak direla, batez ere zenbait esparru, klase sozial edo lanbidetan. Eta noski, bi hankako belakiak direnez haurrak, ez ditzatela entzun!\nKontua da, biraoen bertuteak goraipatzen dituzten ikerketak ere badaudela. Hauek diotenez, biraoak esaten dituzten pertsonak argiagoak dira, eta gaitasun lexiko zein estilistiko handiagoak dituzte, izan idatzizko adierazpenetan edo ahozkoan.\nÑabarduretan sartu gabe, terminologia zabal hau ezagutzeak igorleari pertsona kultuaren etiketa egozten zaio, jakingo duelako testuinguruaren eta hartzailearen arabera egokiak diren hitzak aukeratzen eta modu egokian komunikatzen bere mezua behar bezala iritsi dadin. Izan ere, erabiltzen dugun hizkuntzak eta moduak berdindu egiten gaitu eta taldea homogeneizatu.\nIkertzaile kopuru handi batek biraoen hizkuntzaren zenbait alderdi aztertu dituzte eta ondorioztatu dute hauek ez dutela beti zerbait gutxiesgarri bihurtu nahi, baizik eta hurbiltasuna, maitasuna, efektua edo konplizitatea transmititzeko ere erabiltzen direla, ez bakarrik testuinguru ezkorretan.\nBeste zenbait adituk aipatzen dute biraoak esateko joera gehiegizkoa dagoela testuinguru eta adin guztietan, batez ere bizi garen munduaren txoko honetan eta inguruetan. Biraoak ez du ezberdintasunik egiten lanbidearen arabera, adinaren arabera, ikasketen edo eskualdearen arabera. Psikologoen ustez, biraoak edozein testuingurutan azaltzen dira, batez ere, beste modu batera sinbolizatu ezin den intentsitate afektibo bat agertzen denean.\nBeraz, gogoratu, inor gogaitu edo mindu gabe, biraoak gure komunikatzeko moduaren zati dira, literaturak, abestiek, filmek... ederki islatzen duten bezala, Beraz, ez ditzagun zenbait ezkor bezala ikusi eta erabili ditzagun modu zuzen eta argian.


Handizkako 360. Gorputz Osoaren Babes Konbinazioa iPhone 12rako Fabrikatzailea eta Hornitzailea | OTAO\n● 360 graduko babes osoa. 2 atzeko estalkiarekin eta markoarekin integratutako pantaila babeslearekin konbinatuta, 2 in 1 Combo-k zure telefonoari babes osoa eskaintzen dio marraduretatik, orbanetatik eta hatz-marketatik, telefonoa inpaktu edo zoritxarreko tantetatik babesten du.\n● Oso argala eta argia. Estu ultra argala eta estuak zure telefonoaren benetako sentsazioa mantentzen du eta poltsikoan edo poltsan erraz eramateko ontzirik ez du gehitzen. Leuntasuna eta gogortasuna konbinatuta dituzten ertzak erabiltzaileek esku bikaina eta grip segurua ematen diete.\n● Diseinu esklusiboa. IPhonerako bereziki diseinatua, zorroa telefonoaren bolumen botoien, funtzionamendu botoien eta kurben gainean egokitzen da. Beirazko tenplatutako pantaila babesle bikainak ukipen delikatua eta funtzio eta botoietara sartzeko erraza bermatzen du, zorroa kendu beharrik izan gabe.\n● Haririk gabeko kargaren euskarria: haririk gabeko kargak onartzen ditu telefonoaren zorroa kendu gabe. Portuen diseinu arin eta zehatzak funtzionaltasun hobea eskaintzen du.\nKontuan izan beira tenplatuaren industrian 9H-k arkatzaren gogortasuna aipatzen duela, ez Mohs gogortasun ezaguna (Pencil 9H Hardness = Mohs 6H Hardness). OTAO beira tenplatu sorta bakoitzak Japoniako Mitsubishi 9H arkatzaren kargaren gogortasun proba zorrotza gainditu behar du.\nOTAOren film tenplatuaren instalazioa oso erraza eta erosoa da. Terminala aztertzen ari bazara, gure aplikatzailea ere aukeratu dezakezu (instalazio erretilua ere deitzen zaio) instalazioari laguntzeko. Zinema esperientziarik ez duen kontsumitzaileak ere erraz jar dezake filma.\nEstaldura Oleo-fobiko Leuna eta Delikatua\nHatz-marken arazoa oso gogaikarria da, pantailaren ikusgarritasuna murrizten duelako. Horrez gain, arazoak daude, hala nola ura ihinztatzea eta olioa botatzea, egoera okertzen dutenak.\nBaina gauza horiek ez dira gertatzen OTAO beirazko pantaila babesean. Beraz, telefonoaren gainazala idaztea eta ukitzea askoz ere errazagoak dira eta arazorik gabe.\nPlasma ihinztatzeko eta galvanizatzeko prozesuak erabiltzen ditugu Japoniatik inportatutako hatz-marka olioa beirazko filmean uniformeki botatzeko, efektu hidrofobo iraunkorra, ura eta olioa uxatzeko.\nBurbuilarik gabea eta hautsik gabea\nKostuak aurrezteko, lantegi askok hautsik gabeko ingurune batean ekoizten dute, eta erraza da hautsa AB produktuaren kola xurgatzea, eta hautsa aurkitzea zaila da ekoizpenaren ondoren kalitatezko ikuskapen zorrotza egin ez badu. erantsi arte. Telefonoan ikus dezakezu, berandu da.\nFabrika batzuek kalitate baxuko AB kola erabiltzen dute eta aire burbuilak ere ager daitezke.\nOTAOk kalitate altuko ikuskapen prozedurak hartzen ditu, lehengaiak, produkzio ingurunea, produkzio prozesua azken biltegiraino, kontrol zorrotzak egiten ditu eta hautsik gabeko eta burbuilarik gabeko beirazko tenplatutako pantaila babeslea eskaintzen dizu.\nGehienezko marraduraren aurkako babesa\nOTAO beira tenplatuak beirazko material bikaina eta estaldura gogorreko tratamendu berezia erabiltzen ditu. Beraz, eguneroko bizitzako marradurak saihesten ditu, hala nola, xaflak, guraizeak, giltzak eta beste objektu gogor eta zorrotzak zoruaren gainetik.\nAurreko: iPhone 12 seriea 2.5D pribatutasunezko beira tenplatuaren pantaila babeslea\nHurrengoa: iPad Pro 11 ″ 2020 beira tenplatuaren pantaila babeslea\n● Telefonoa 12 Mini ；\niPhone 12 seriea 2X beira tenplatu apurtzailea ...\n2.5D Anti Blue Light Tenplatutako Beirazko Pantaila ...\niPhone 12 seriea 3D anti bakterio tenplatutako gla ...\n2.5D Hautsaren Aurkako Beira Tenplatutako Garbiketa Handia ...


Paragrafoen garrantzia (2) - IVAP\nParagrafoen garrantzia (2)\negilea: Urtzi Barrenetxea, Maiatza 16, 2017\nIdeia bakarreko paragrafoak\nOngi eratutako paragrafo gehienak laburrak dira, ideia edo gai bakarra biltzen dute, eta ez dira hiru esalditik gorakoak izaten. Idazteko orduan, paragrafo bakoitza objektu bereizitzat hartu beharko genuke; testuaren komunikazio-funtzioaren baitan helburu jakina daukan unitate legez, ideia nagusi bakarraren eta haren osagarrien bidez eratua.\nParagrafo bakoitzak informazio-eduki ezberdina eman behar dio irakurleari. Gomendio honi jarraitzeko, aztertu zure testuko paragrafoak galdera hauen bidez:\nZein da paragrafo bakoitzaren gaia?\nZein da bakoitzaren helburua?\nZergatik idatzi duzu?\nErantzun bera duten paragrafo bi badituzu, esan daiteke berrikusi beharreko edota ezaba dezakezun edukia daukazula testuan.\nGobernu Kontseiluak onartutako dekretu baten bidez, Laguntza Programa bat eratu da Euskadiko enpresa txiki eta ertainei, banako enpresariei eta profesional autonomoei finantza-laguntza emateko. Programaren gehienezko zuzkidura 600 milioikoa da, eta haren helburua da, batetik, kapitalaren zirkulazio-beharrizanei erantzutea, eta, bestetik, zorra berregituratzeko –zorra berritzea epe laburrean edo zorra egokitzea epe ertain zein luzerako.\nGaia: programaren onarpena, zuzkidura eta helburua.\nHelburua: dekretuaren onarpenaren berri ematea eta programaren helburua azaltzea.\nIdatzi dut, sarrera gisa, gaiari buruzko informazio nagusia azaltzen duelako.\nOgasun eta Finantzetako sailburuaren 2016ko martxoaren 28ko Agindu bidez (EHAA, 2016/04/14), lehen deialdia argitaratu da, enpresak kredituak lortu eta haien finantzen egoera hobetu ahal izateko, baita haien zorra berregituratzeko ere. Gehienezko zuzkidura 300 milioi eurokoa da (300.000.000€), horietariko 280 milioi euro enpresa txiki eta ertainetara bideratuko dira, eta 20 milioi euro banako enpresari eta profesional autonomoetara.\nGaia: lehen deialdiaren xehetasunak.\nHelburua: Programaren helburuak azaltzea eta deialdiaren zuzkiduraren berri ematea.\nIdatzi dut deialdiaren datu nagusiak azaltzeko interesdunei.\nEskabideak aurkezteko epea apirilaren 15ean hasiko da, Agindua indarrean sartu ondoren, eta 2016ko abenduaren 31ra artekoa da. Lehenago bukatuko da baldin eta programaren gehienezko zuzkidura agortzen bada.\nGaia: Eskabideak aurkezteko epea.\nHelburua: epeari buruzko datuak argi azaltzea, irakurleak argi eduki dezan nola har dezakeen parte prozesuan.\nIdatzi dut duen balio praktikoagatik.\nHortaz, antolatu paragrafo bakoitza ideia zehatz baten inguruan, zure irakurleek espero duten bezala. Horrez gain, lodiz marka ezazu elementu esanguratsuena, horrela errazago aurkituko baitu informazioa.\nOgasun eta Finantzetako sailburuaren 2016ko martxoaren 28ko Agindu bidez (EHAA, 2016/04/14), lehen deialdia argitaratu da. Gehienezko zuzkidura 300 milioi eurokoa da (300.000.000€), horietariko 280 milioi euro enpresa txiki eta ertainetara bideratuko dira, eta 20 milioi euro banako enpresari eta profesional autonomoetara.


Gainazal labainkorrak | Higidura ikertzen\nIkertu marruskadura-indarraren eragina\nSaiatu zara inoiz zurezko zoru leun batean korrika hasi eta irrist egiten galtzerdiak jantzita dituzula?\nZer gertatzen da gauza bera egiten badugu alfonbraz estalitako zoru batean edo oinetakoak jantzita?\nfarm3.staticflickr. Galtzerdiak (Jabari publikoa)\nOinen eta zoruaren arteko marruskadura kantitatearen arabera, erraz edo nekez egingo dugu irrist.\nMarruskadura-indarrak objektuen higidurari nola eragiten dion ikertuko dugu.\nIkertu: zer faktoreren ondorioz areagotzen edo murrizten da marruskadura?\nZiur aski, behin baino gehiagotan nahi izan dugu askatasun osoz irrist egin, adibidez, patinatzen dugunean.\npiqsels. Patinatzailea (CC0)\nMarruskadura-indarra aztertzeko, zenbait ikerketa egingo ditugu. Emaitza txosten zientifiko batean jasoko dugu.\nGainazal batzuen konbinazioek, hala nola galtzerdiak zurezko zoruan, marruskadura oso txikia eragiten dute. Beste konbinazio batzuek, aldiz, marruskadura askoz handiagoa eragiten dute, hala nola gomazko zolak zurezko zoruan.\nMarruskadura da elkar ukitzen duten bi gainazaletan higitzea oztopatzen duen indarra. Marruskadura-indarra oso garrantzitsua da gure egunerokotasunean; marruskadura-indarrik gabe, ezin izango ginateke ibili, oinek irrist egingo lukete-eta. Batzuetan, garrantzitsua da gainazalek marruskadura handia eragitea; hala gertatzen da, adibidez, autoaren gomazko gurpil-azalen eta errepidearen artean. Beste batzuetan, gainazalek marruskadura txikia izan behar dute, adibidez, jolastokiko txirrista jaistean edo patinatzen ari garenean.\nMarruskadura-indarra elkar ukitzen duten materialen arabera aldatzen da.\nObjektuaren pisuak ere marruskadurari eragiten dio. Adibidez, material bereko bi kaxa bultzatzen baditugu, bata bestea baino pisutsuagoa, indar handiagoz egin beharko diogu bultza kaxa pisutsuenari. Grabitateak kaxa pisutsuenari indar handiagoz tira egiten diolako gertatzen da hori; hala, zoruaren eta kaxaren arteko marruskadura areagotzen da.\nEsperimentu bat egingo dugu: objektu batzuk erabiliko ditugu, pisu berdinekoak, hainbat material frogatzeko, grabitatearen eraginaz kezkatu gabe.\nTaldetan jarriko gara. Talde bakoitzak bi gainazalekin eta bi objekturekin egingo du lan.\nEsperimentu hau egiteko, material eta tresna hauek behar ditugu:\na) Hainbat testuratako gainazalak, saiakerak egiteko, adibidez:\nBestelako gainazalak (porlana, etab.)\nb) Hainbat testuratako objektuak, saiakerak egiteko, adibidez:\nZurezko bloke bat\nPlastikozko bloke bat\nc) Pisuak (adibidez, txanponak, zirrindolak, etab.), objektuen masa berdintzeko, eta zinta itsasgarria, pisuak objektuei lotzeko.\ne) Gomazko jaurtigailua:\nObjektu txikietarako, eskua alderantziz jarri, eta erpuruaren eta erakuslearen artean tenkatuko dugu goma. Erregela bat erabiliko dugu erpuruaren eta erakuslearen arteko distantzia beti berdina dela ziurtatzeko.\nObjektu handiagoak badira, bi euskarri zurrunen artean tenkatu behar dugu goma, esperimentuko gainazalaren gainean. Kasu honetan ere, erregela bat erabiliko dugu objektuak jaurtitzean goma zenbat luzatzen dugun neurtzeko eta saio guztietan berdin mantentzeko.\nScience Buddies. Gomazko jaurtigailua (Jabari publikoa)\nGogoan izan objektu guztiek masa berdina izan behar dutela. Beraz, lehenik, balantza eta hainbat motatako «pisuak» erabiliko ditugu hori lortzeko. Bi objektu hartuko ditugu, eta horien pisua berdinduko dugu.\nHorietako bat saiakerako gainazalaren gainean jarriko dugu.\nKontu handiz, goma elastikoa tenkatuko dugu, erakuslearen eta erpuruaren artean, habaila bat eratzeko.\nObjektua gainazalaren gainean jarriko dugu, eta goma atzera tenkatuko dugu, distantzia jakin bateraino. Arretaz ibili behar dugu, objektu guztien kasuan goma distantzia berdineraino tenkatzeko (erregelaren laguntzaz). Hala, jaurtitze-indar bera ziurtatuko dugu saioko objektu bakoitzarentzat.\nObjektua horizontalean jaurtiko dugu, esperimentuko gainazaletik irrist egin dezan.\nObjektuak egiten duen distantzia neurtu eta idatziko dugu.\nDatuen taula osatuko dugu laborategi-koadernoan, emaitza guztiak jasotzeko.\nGauza bera egingo dugu bigarren objektuarekin. Bakoitzarekin 10 saiakera egingo ditugu (gehiago badira, hobeto), eta objektu bakoitzak egiten duen batez besteko distantzia kalkulatuko dugu.\nOndoren, beste gainazal batekin egingo dugu saiakera, aurreko objektuak erabiliz.\nGrafiko bat egingo dugu, objektuak egindako batez besteko distantzia irudikatzeko (Y ardatza), gainazal-konbinazioari dagokionez (gainazala eta objektua).\nKomenigarria da prozesuaren argazkiak edo bideo laburrak egitea.\n1. gainazala ................................ 2. gainazala ...................................... 3. gainazala ..................................\nOBJEKTUAK 1. gainazalean egindako distantzia (cm)\nOBJEKTUAK 2. gainazalean egindako distantzia (cm)\nOBJEKTUAK 3. gainazalean egindako distantzia (cm)\nEmaitzak aztertu eta ondorioak atera\nZer gainazal-konbinaziok eragiten dute marruskadurarik handiena?\nZer gainazal-konbinaziok eragiten dute marruskadurarik txikiena?\nEsperimentuan erabili ditugun materialen propietate fisikoei buruzko informazio bilatuko dugu, eta emaitzak propietate fisiko horietan oinarrituz azaltzen saiatuko gara. Txosten bat egingo dugu.\nAurreko esperimentuan konstante mantendu dugu objektuen pisua, eta gainazalak aldatu ditugu.\nOrain, beste aldagai baten eragina ikertuko dugu: zer gertatzen da gainazala eta objektuak konstante mantentzen baditugu, baina objektuaren pisua aldatzen badugu (objektuaren gainean gero eta pisu gehiago jarriz)?\nEsperimentua diseinatu eta egingo dugu.\nGrafiko bat egingo dugu objektuak egindako distantziarekin (Y ardatza), objektuaren pisuari dagokionez (X ardatza).\nOndorioak atera, eta emaitzak gehituko ditugu txostenean.\nEman esperimentuaren berri: poster zientifikoa\nIkerketa bat egin dugu zenbait aldagaik marruskadura-indarrari nola eragiten dioten aztertzeko. Ikerlana ez da amaituko emaitzen berri eman arte. Horretarako, poster zientifiko bat egingo dugu.\nHona hemen urratsak:\nPoster zientifiko bat egingo dugu ikerketen emaitzekin.\nTalde bakoitzak erakusgai jarriko du bere posterra, ikasgelan edo ikastetxeko lekuren batean (irakasle gela, korridoreak, liburutegia, etab.).\nIkasgelan, talde bakoitzak labur-labur aurkeztuko ditu emaitzak.\nNOLA EGIN POSTER ZIENTIFIKOAK\n(Iturria: «Nola egin poster zientifikoak»)\nLehenik eta behin, funtsezkoa da bilaketa bibliografiko bat egitea. Jakingo duzuenez, zuen lanaren arrakasta poster zientifikoan emango duzuen informazioa aukeratzean datza\nTestu bat prestatu behar dugu, eta argi izan behar dugu zer taula, irudi eta grafiko baliatuko ditugun.\nIrakurketa honela egin behar da: ezkerretik eskuinera eta goitik behera, irakurlea “begi-jauzika” ibili ez dadin.\nFuntsezkoa da edukiak ondo antolatzea. Atal desberdinetan banatu behar dira..\nArreta berezia eman behar zaie ortografiari eta idazketa-akatsei\nOso erabilgarria da DIN A4 tamainako kopiak edukitzea. Hala, ikaskideek interesa edukiz gero, kopia bat eraman dezakete, lasaiago aztertzeko. Bestela, QR edo BIDIS barra-kode bat egin dezakegu. QR sorgailua\nPosterrak atalka antolatu behar dira. Atal horiek etiketak izango dituzte, eta autonomoak izan behar dute; hau da, atal bakoitzeko edukia ulergarria izango da, beste atalak irakurri ez badira ere.\nKomeni da atal bakoitza lauki edo biribil batean sartzea. Gainera, koloreen kontrasteak zaindu behar dira: hondoak kolore argikoa izan behar du, kolore iluneko testua ondo ikusteko (bestela, nekez irakur daiteke).\nIzenburua. Arreta erakarri eta irakurlea harrapatu behar du. Deskribatzailea izan behar du, eta lanaren gaia zehatz-mehatz islatu behar du, laburpenik gabe.\nEgileak. Izenburuaren ondoan idatzi behar dira, harremanetarako helbide elektronikoarekin batera, lanari buruzko informazioa eskatu ahal izateko\n– Laburra izan behar du, gaiaren laburpen eta guzti.\n– Gaia zergatik hautatu den eta zer garrantzi teoriko eta praktiko duen azaldu behar da.\n– Hipotesia eta helburuak aurkeztu behar dira.\n– Zer azterlan mota den deskribatu behar da.\n– Datuak nola lortu eta aztertu diren azaldu behar da.\n– Zer fase dituen eta zer aldagai erabili diren azaldu behar da.\n– Lortutako emaitzen laburpena jaso behar da, hipotesia bete ala ez.\n– Garrantzitsua da eskemak, diagramak, taulak edo irudiak erabiltzea; izan ere, eraginkorrak dira informazioa azkar helarazteko.\n– Irudiak ezinbestekoak dira. Ezin dute testua estali; horregatik, hobe da tamaina txikiko irudi asko ez erabiltzea.\nHelburuen eta emaitzen laburpena dira.\n– Ikerketaren garrantzia behin eta berriz errepikatzea ekidin behar da.\n– Eztabaida txiki bat, interpretazio bat edota etorkizuneko lanetarako gomendio edo iradokizunak jaso daitezke.\nTresna oso erabilgarriak daude poster zientifiko oso bisualak eta erakargarriak egiteko.


Make in! industria-ekintzailetza programan izena emateko epea zabaldu dute - etakitto.eus\nMake in! Debabarreneko industria-ekintzailetza programa aurkeztu dute gaur goizean, eskualdeko ekintzailetza indartu eta ekimen berriak merkatuarekin konektatzeko asmoz. Egitasmoa Debegesak eta BPTDk (Basque Precision Technology District) jarri dute martxan, eta Debabarreneko eta inguruko zenbait agenteen laguntza jaso dute.\nPrograman izena emateko epea martxoaren 7ra arte egongo da zabalik eta egitasmoaren webgunearen bitartez apuntatu daiteke. Parte hartuko duten proiektuen aukeraketa egin ondoren, apirilean hasiko da prozesua.\nMake in! programaren pausuak\nMake in! programa industria-startupei zuzentzen zaie. Hau da, industriarekin zerikusia duten negozio-ideia berritzaileei. Parte-hartzaileek 4.0 industriaren inguruko teknologiekin lan egin beharko dute (fabrikazio gehigarria, ikuspegi artifiziala, RV/RA, robotika, adimen artifiziala, Big Data eta IoT), eta ekonomia zirkularrarekin eta energiarekin lotuta egon behar dira.\nIndustria-ekintzailetza programa berriak lau helburu nagusi ditu. Batetik, Debabarrenean jarduera ekonomiko berria sortzea. Bigarrenik, industria lehiakortasuna hobetzea startup-ekin lankidetzan 4.0 industrian. Hirugarrenik, doitasun-teknologien ekintzailetzarako erreferentziazko eskualdea izatea lortzea. Eta laugarrenik, enpresa teknologikoak eta talentua Debabarrenera erakartzea.\nHorretarako, egitasmoaren sustatzaileek hainbat baliabide jarriko dituzte parte-hartzaileen eskura: lan espazioak, finantzazio aukerak, laborategiak, mentorizazioak, ikusgarritasuna, erreferentziazko industria-sarera sarbidea eta talentura sarrera, besteak beste.\nInformazio gehiago behar izanez gero, ekintzaile@debegesa.eus helbidera idatzi edo 943 82 01 10 telefonora deitu daiteke.\nMake in! programaren ekosistema\n#Debegesa#industria#teknologiaBPTDDebabarrenaekintzailetzaindustria 4.0industria-ekintzailetzaMake in!\n« Aurtengo aurrekontuak onartutako dituzte ostegun eguerdian bideokonferentzia bidez egindo den udal batzarrean Eragin guneetan murgiltzeko bigarren saioa eskainiko dute herriko talde feministek »


Leongo Erresuma - Wikipedia, entziklopedia askea.\n910 – 1301\nLeongo Erresuma Iberiar penintsulako ipar-mendebaldeko Erdi Aroko erresumetako bat izan zen, Asturiasko Erresumaren ondorengoa.\n909-1230 urteetan Asturiasko errege Gartzia I.ak (909-914) Leongo hirira eraman zuen gortea, Alfontso III.a haren aitak egin zuen bezala, eta hala sortu zen gero Leongo erreinua izango zena, berez Asturiasko erreinuaren jarraipena baizik izan ez zena. Leongo erreinuaren eraginpean zeuden garai hartan gaur egungo Galizia, Asturias, Kantabria, Euskal Herriaren mendebaldea, Gaztela, Leon, Duero ibaiaren aldeko lurrak eta Portugal (Braga eta Oporto), nahiz lurralde horietako askotan ez zen inoiz erabat nagusitu.\nX. mendean, arazo ugari izan zituzten leondarrek musulmanekin, Duero ibaitik gora erraz igarotzen baitziren Kordobako kalifaren osteak. Antso III.a Gartzeitz Nafarroako erregearen garaian (1000-1035), Leongo erreinua Nafarroako koroaren mendean egon zen; ondoko urteetan hasi zen gorpuzten Gaztelako konderria. Tradizio bisigodoari jarraiki, Hispaniako errege eta enperadoretzat zeukaten beren burua Leongo erregeek, baina musulmanen aurkako borrokan (Reconquista) halako arrakastarik ez baitzuten izan, begi gaiztoz ikusi zuten Gaztelako erreinuaren sorrera.\n1157an Fernando II.a Gaztelakoa Leongo errege ere izan zen, eta handik aurrera koroa bakar batera bildu ziren Leon eta Gaztelako erreinuak, bakoitzak bere erakundeak gorde bazituen ere. XII. mendean sortu zen Portugalgo erreinua, eta mende horren bukaeran bizkortu zuten musulmanen aurkako borroka kristau-estatuek; Extremadura aldeko lurraldeetan barrena zabaldu zen Leongo erreinua. Leongo eta Gaztelako erakundeen arteko harremanak ez ziren onak izan.\n1230ean desagertu zen Leongo erreinua (baina XIV. mendearen hasiera arte iraun zuten Leongo administrazio-erakundeek). Handik aurrera, Gaztelako probintzia gisa iraun zuten luzaroan Leongo lurrek, reino de León (Leongo erreinua) izena ematen zitzaien arren.\nSalamanca izan zen XIV. mendetik aurrera Leongo hiri ospetsuena, unibertsitateari esker. 1833an bereizi ziren Leon, Zamora eta Salamancako herrialdeak, eta, 1979an, Gaztela eta Leon autonomia-erkidegoaren barnean utzi zituzten hirurak.\nISNI: 0000 0001 2191 2779\nBNF: 120366752 (data)\nXIV. mendean desagertutako herrialdeak\nOrriaren azken aldaketa: 31 abendua 2019, 19:14.


Filosofoen ardatz kronologikoa timeline | Timetoast timelines\nTales edo Tales Miletokoa, Antzinako Greziako filosofo presokratikoa izan zen. Matematiko eta astronomo izatearekin batera, natura zientziaren eta filosofia naturalaren sortzailea izan zen, Aristotelesen arabera. Miletoko eskolako lehenengo ordezkaria da eta Anaximandro izan zuen kide eta jarraitzaile.\nUra naturaren jatorria dela pentsatzen du.\nZenbakia errealitatearen jatorria dela pentsatzen zuen. Arimaren transmigrazioan sinisten zuen ere.\nErrealitatearen ezaugarri garrantzitsuena bere bilakaera eta mugimendua dela pentsatzen zuen.\nEnpedokles filosofo greziarra eta Agrigentoko herritarra zen. Enpedoklesen filosofia oinarrizko lau gai klasikoen sortzailetzat jotzen da, hau da, unibertso osoa lurrez, airez, suz eta urez osatua dagoela. Garaikideek idatziz jaso zuten haren heriotza eta literaturan eta kondairetan maiz erabilitako gaia izan da.\nNaturako 4 elementuen arteko konbinaketari ezker existitzen dela guztia pentsatzen zuen.\nGizakiari buruz eta bere ideien edo kontzeptu abstraktueti buruz hasi zen galdezka.\nSofistak ez bezala Sokrates ez zuen ordaintzen irakasteagatik, eta sofisten monologoak ez\nbezala, bera dialogoak izatea nahigo zuen.\nPlaton Grezia Klasikoaren filosofo garrantzitsu bat izan zen. Sokratesen ikasle eta Aristotelesen maisu izan zen. Sokratesengandik jaso zuen eragina nabarmena izan zen. Parmenides, Heraklito eta pitagorikoen pentsamendu-iturrietatik ere edan zuen.\nMundu dualista batean sinisten zuen, idealismoaren sustatzailea, ideaia “innatetan” sinisten zuen eta Sokrates-en ikasle/jarraitzaile izan zen.\nDiogenes Sinopekoa edo Diogenes Zinikoa Antzinako Greziako filosofo ziniko nabarmen bat izan zen. Ez zuen ezer idatzirik utzi, eta hari buruz ezagutzen den guztia Diogenes Laerziok bere Filosofoen bizitzak bilduman idatzitakoa da.\nGiza jokaeren konbentzioanlitatea salatzen hasi zen.\nAristoteles Grezia klasikoko filosofo eta zientzialari bat izan zen. Askoren iritziz, Platonekin batera, mendebaldeko pentsamoldearen filosofo garrantzitsuenetariko bat da.\nMundu bakar batean sinisten zuen, errealista zen eta teoria hilemorfikoaren sortzailea.\nNikolas Makiavelo Italiako politikaria, filosofoa, musikalaria, olerkaria eta idazlea izan zen, Pizkundeko pentsalari handienetakoa.\n“Printzipe” liburua idatzi zuen: herri baten boterea nola eskuratu\neta defendatzen jakiteko manual baten antzekoa.\nThomas Hobbes filosofo ingelesa, filosofia modernoaren sortzaileetako bat izan zen. Bere lanik ezagunena Leviathan da: bertan teoria kontratualistaren oinarriak ezarri zituen; oinarri horiek izugarrizko garrantzia izan zuten mendebaldeko filosofia politikoaren garapenean.\nFilosofia politiko modernoaren sustatzaiela.\nGizakia naturaz gaiztoa zela pentsatzen zuen..\nFilosofia modernoaren aita.\nZalantza metodiko eta erradikala garatu zuen. Gizakian, bi zati ezberdindu zituen: Arima eta gorputza.\nPanteismoa garatu zuen: jainkoa eta natura gauza bera zela pentsatzen zuen.\nJan 6, 1646\nGottfried Wilhelm Leibniz, edo Gottfried Wilhelm von Leibniz alemaniar filosofo, matematikari, logikari, teologo, jurista, liburuzain eta politikaria izan zen. XVII. eta XVIII. mendeetako pentsalari handienetakoa izan zen, <<azken jenio unibertsal>> gisa ezaguna.\nMonaden teoria garatu zuen.\nGizarte kontratuaren teoria garatu zuen. Berarentzako natura zen ona.\nArrazionalismoa eta Empirismoa batzen saiatu zen.\nGure arrazoiaren eta jakituriaren mugei buruz pentsatu zuen. Metafisika berreskuratzen saiatu zen.\nGeorg Wilhelm Friedrich Hegel filosofo alemaniarra izan zen. Tübinger Stift-ko apaizgaitegian egin zituen bere ikasketak, bertan Friedrich Schelling filosofoaren laguna egin zen.\nDialektikaren eta idealismo absolutoaren teoria sustatu zuen. “Historiako espiritua” aurkariak sintesi batean batuz garatzen dela pentsatzen zuen.\nFriedrich Wilhelm Joseph von Schelling, alemaniar filosofoa izan zen. Idealismoaren eta Alemaniako erromantizismoaren adierazgarri nagusietako bat izan zen.\nIdealismo alemaniarraren sustatzailea izan zen, filosofia idealista traszendentalista garatu zuen.\nArthur Schopenhauer, filosofo alemaniarra. Filosofiako ikasketak egin zituen Göttingen-en eta Berlinen. 1814-1818. urteen bitartean Weimar-en bizi izan zen, eta Goethe ezagutu zuen han. 1819an, bere obra nagusia argitaratu zuen: Die Welt als Wille und Vorstellung.\nPesimista zen. Mundua irrazionala dela eta “bizitzeko nahiaz” mugitzen zela uste zuen. Budismoaz interesatu zen mendebaldeko lehenengo filosofoa izan zen.\nAuguste Comte frantses pentsalaria eta soziologia hitzaren sortzailea izan zen. Hasiera batean, zientziaren izena fisika soziala zen, honela, bere ikuspuntua besteengandik desberdintzeko soziologia hitza sortuz. Modu honetan, soziologia zientzia bezala sortu zen.\nKarl Heinrich Marx alemaniar filosofo eta politika zein ekonomiaren pentsalaria izan zen, bereziki ezaguna komunismoaren aitzindaria izateagatik. Gaur egungo Alemaniako Trieren jaioa, Marxek zuzenbidea eta filosofia ikasi zituen unibertsitatean, eta Jenny von Westphalenekin ezkondu zen 1843an.\nFriedrich Wilhelm Nietzsche filosofo eta filologo alemana izan zen, eta XIX. mendeko pentsalari modernoetako bat. Haren filosofiak eragin handia izan zuen XX. mendeko oso ideologia desberdinetan. Oso filosofo aztertua eta eztabaidatua izan da, eta haren pentsamenduari askotariko interpretazioak egin zaizkio. Nietzscheren lanik nabarmenenak Honela mintzatu zen Zaratustra eta Moralaren genealogia dira.\nFilosofia analitikoaren sustatzailea. Hizkuntzaren garrantziaz pentsatu zuen: filosofia hizkuntzak eragiten dituen “korapiloak” askatzeko eta argitzeko erabili behar da.\nMartin Heidegger filosofoa izan zen. Fenomenologiarekin eta existentzialismoarekin lotu izan da. Haren libururik ospetsuena, Sein und Zeit, filosofiaren arloan XX. mendeko garrantzizkoenetakotzat jotzen da.\nGizakia eta denboraren arteko erlazioa aztertu zuen .\n”Izatearen” galdera berreskuratu ere egin zuen.


LEGEAK LAN-INTEGRAZIO KONTUETAN DIOENA ABIAN JARTZEKO BORONDATEA FALTA DA - Clece\nClece / Komunikazioa / Albisteak / LEGEAK LAN-INTEGRAZIO KONTUETAN DIOENA ABIAN JARTZEKO BORONDATEA FALTA DA\nLEGEAK LAN-INTEGRAZIO KONTUETAN DIOENA ABIAN JARTZEKO BORONDATEA FALTA DA\nLegea bete behar da lan-integrazio kontuetan: kontratazio-agirien bidez eta hesi fisikoak ikuskatuz eta kenduz, dibertsitatea duten pertsonek beren lanpostuetara iristeko modua izan dezaten: horixe izan da “Clece Integrazioaren alde” VI. Foroan ateratako konklusio nagusietako bat. Foroa, “Enplegua, integraziorako ate” leloa hartuta, Palmako CaixaForum en egin da joan den apirilaren 25ean, asteartea.\nClece enpresak antolatzen duen Foroak dibertsitate funtzionala duten pertsonen lan-integrazioan inplikatutako hainbat eragile bildu ditu, kolektibo horretako pertsonek lan-munduan dituzten hesi eta aukerei buruz hitz egiteko. Han izan dira zenbait alorretako ordezkariak: Administrazio Publikoa, enpresa pribatua, eragile sozialak eta kolektibo horretako langileak.\nBesteak beste, hauek hartu dute parte ekitaldian: Mercè Borràs, Palmako Udaleko Ongizatea eta Eskubide Sozialak arloko zuzendaria; Isabel Castro, Balear Uharteetako Gobernuko Lana, Ekonomia Soziala eta Lan Osasuna arloko zuzendari nagusia; José María González Navarro, Palma Mallorkako Institut Municipal de l’Esport (IME) erakundeko gerentea; Manuel Zafra, Desgaitasun Fisikoa duten Pertsonen Balear Elkarteko (ASPROM) presidente ohia –elkarte horrek Ramon Llull saria jaso du 2017an–, eta Cristóbal Valderas Alvarado, Clece-ko presidentea. Bertan izan dira, halaber, Mª Susana Sánchez Pons eta David Juan Nicolás Seguí, biak Clece-ren CISBA Enplegu Zentro Bereziko langileak.\nTopaketan, agerian jarri da nola desgaitasuna dutenen enplegu- eta langabezia-tasek erakusten dituzten balioak nabarmenki negatiboak direla gainerako biztanleenekin alderatuta. Hala, desgaitasuna dituztenen kolektiboan enpleguak duen jokamoldeari buruz egindako azken laginaren datuen arabera (INE, 2015), pertsona horien lan-inklusioa konpondu gabeko kontua da oraindik gizarte espainiarrarentzat. Zehazki, kolektibo horren langabezia-tasak hamar puntutan gainditzen du estatuko batezbestekoa (% 31).\nBere aldetik, Isabel Castrok, Balear Uharteetako Gobernuko Lana, Ekonomia Soziala eta Lan Osasuna arloko zuzendari nagusiak, hau nabarmendu du: “administrazioak bermatu eta hobetu behar ditu dibertsitate funtzionala duten pertsonen enplegagarritasun-baldintzak”. Horrez gain, adierazi duenez, uharteetako Gobernuak garrantzi handia ematen dio orain kontratuetan klausula sozialak sartzeari. Hala eginda, bermatu nahi da lehiaketa publikoetara aurkezten diren enpresek indarrean dagoen araudia betetzen dutela laneratzeari dagokionez, bai eta hitzarmen kolektibo guztiak ere. “Balio handiena ekartzen diguten enpresak kontratatu nahi ditugu”, esan du amaitzeko.\nJosé María González Navarrok, Palma Mallorkako Institut Municipal de l’Esport (IME) erakundeko gerenteak, berriz, hau adierazi du: “lehenengo gauza da dibertsitate funtzionala duten pertsonei hesi fisikoak kentzea, eta gero laneratzea sustatzen duten politika sozialak aplikatzea. Beste aldetik, haren esanetan, “pedagogia handia behar da, zeren gaur egun ezjakintasun handia baitago desgaitasuna duen kolektiboaren arazoei buruz”.\n“Administrazioek, kontratazio-agirien bidez, laneratzea sustatzeko ahalmena dute, eta lizitazioaren zenbatekoa bat etorraraz dezakete eskatutako zerbitzuen kalitatearekin. Enpresok ez ditugu baldintzak jartzen, agiriak eskatzen duen horretara egokitzen gara”, adierazi du Cristóbal Valderas Clece-ko presidenteak. “Laneratzeari dagokionez legeak dioena abian jartzeko borondatea falta da”.\n“Guk ulertzen dugun moduan, gure jarduera kategoria berria da ia-ia, laugarren sektorea, zeinak konpainiaren enpresa-jarduera eta orientazio soziala ibateratzen dituen, proiektu sozialaren iraunkortasuna bermatzeko”, erantsi du Cristóbal Valderasek.\nManuel Zafrak, Desgaitasun Fisikoa duten Pertsonen Balear Elkarteko (ASPROM) presidente ohiak, azpimarra jarri du Desgaitasunaren Lege Orokorra enpresen aldetik betetzeak duen garrantzian. Lege hori 35 urtetik gora egon da indarrean eta gaur egun ez da betetzen oro har. Manuelek esan duenez, oso garrantzitsua da administrazioak lege hori betetzen lehenak izatea.\nPalmako Udaleko Ongizatea eta Eskubide Sozialak arloko zuzendari Mercè Borràsen ustez, gakoa hau da: “enpresekin elkarlanean eta koordinaturik jardutea”.\nDesgaitasuna duten 201 langile Balearretako Clece-n\nForoaren abiaburua Clece Social da, konpainiaren proiektu soziala, eta honako hauek ditu xede: kolektibo sozialki desabantailatuak (adibidez, desgaitasuna duten pertsonak, gizarte-bazterketa arrisku dutenak, genero-indarkeria pairatzen duten emakumeak eta iraupen luzeko gazte langabeak) eta arreta-premia bereziak dituzten kolektiboak (esaterako, haurrak eta adinekoak). Haientzat, konpainiak lau jarduera-lerro gauzatzen ditu: Pertsonen Enplegagarritasuna, Integrazioa, Sentsibilizazioa eta Zaintza.\nTestuinguru horretan, Clece-k lan-integrazioaren alde egiten duen ahaleginari esker, gaur egun, bere langileen % 9,6 baino gehiago kolektibo horietatik datoz. Espainia osoan dituen 71.982 enplegatuetatik, 6.926 langile integraziokoak dira eta 5.500 inguruk desgaitasunen bat dute. Balearren kasuan, non Clece-k Lireba markaren eta CISBA Enplegu Zentro bereziaren bitartez diharduen, 998 enplegatu ditu, zeinetatik 198k desgaitasunen bat duten (langile guztien % 20).\nMª Susana Sánchez Pons eta David Juan Nicolás Seguí langile horietako bi dira eta CISBAk kudeatutako kafetegietan egiten dute lan. Susana hegazkineko zerbitzaria zen harik eta, Epilepsia Partziala diagnostikatuta, lanpostua utzi behar izan zuen arte. “6 urte egon nintzen lanik lortu ezinik, eta are baztertu ninduten lan-aukera batetik, desgaitasun bat neukala esan nienean. Neure burua ezbaian jartzera iritsi nintzen. Lana lortzea, azkenean, askapen pertsonala izan zen niretzat”.\nBere aldetik, David Juan Nicolás eraikuntzako langilea zen harik eta Artritis Erreumatoidea diagnostikatu zioten arte; epaimahai mediko batek ebatzi zuen ez zela ordura arteko postuan aritzeko gai. Kolpe latza izan zen harentzat. Daviden hitzetan, “oso gaztetik lanean jardun ondoren, eta gertatutako desgaitasunak betetzen nuen postuarekin jarraitzea eragotzi zidanetik, askoz gehiago baloratzen dut orain lana”.\nDavid eta Susanaren iritziz, “gakoa da pertsonek amorerik ez ematea zoritxarraren aurrean, eta borrokatzen jarraitzea. Ahaleginak merezi du”, adierazi dute.


Idazleak - Jon Alonso Fourcade - Hemeroteka - Surik bai?\n2006-12-10 Surik bai? | Ibon Egaña\nHainbat obratan zehar generoen arteko mugekin jolas egin ondoren (nobelaren mugez hausnartu eta hura berritzen ahalegindu, saiakera eta narratibaren arteko mugak lausotu, genero hibridoekin esperimentatu —rapsodia—) artean, sortzaile bezala bederen, landu gabea zuen genero bat dakar Jon Alonsoren lan berriak: ipuina. Eta eman dezagun erretzaileen eremu baten antzekoa dela ipuina ere: espazio txikia eta itxia, baztertua eta minoritarioa, barne logika arauak dituena, laburra baina intentsoa, zigarro batek irauten duen denbora irauten duena, eta erretakoak bezala gorputza eta gogoa ernarazten, piztarazten duena. Hori bai, ipuin hauen efektuak, ziurrenik, zigarroarenak baino luzaroago iraungo du irakurlearen zainetan.\nGaurko gizartearen egoeraren eta joeren testigantza zorrotza biltzen dute liburuko ipuin zenbaitek. Gizartea bildu, kohesionatu duten proiektuen eta utopien merkealdiaren eta esanahi-hustearen berri jasotzen dute “Etxe erosia” eta gisako beste hainbat ipuinek. Egitasmo baten inguruan bildutako gizataldean indibidualismoa nola gainjartzen den eta proiektua barne husten den zorrotz eta ironiaz deskribatzen du Alonsok, baita autentikoa denaren eta faltsua, kopia, simulakroa denaren arteko bereizketaren lausotzea ere, “Non fida, han gal” narrazioan sotilki adierazia. Garai berrien aldakortasuna du hizpide, eta nola irizpide komunak izatetik, proiektu bateratuak izatetik, aterperik gabeko banakoaren garaiak hartu gaituen, nola etika edo errelatu nagusi konpartituak izatetik norberaren ardura eremura iragan garen. Pertsonaien baitan kontraesan eta paradoxari zabaltzen zaio bidea orduan, eta ironiaren ukendu mingots baina ez mingarriaz igurzten ditu orduan egileak zauriak.\nBizitzaren gaineko ikuspegi eszeptikoa, ironiaz eta distantziaz landua doa nagusitzen orririk orri erretzaileen eremuan asmo kolektiboen eta jarraibide ezarriaren krisiagatik batetik, eta halaber heriotzaren eta gaixoaldiaren presentzia etengabe eta etsipengarriagatik. Gizakiaren alde ezkutukoenak, miserableenak, anbibalenteenak bistan jarrarazten dituzten egoerak, muturrekoak, birsortzen ditu Alonsok bere ipuinetan, norberaren Jeckyll doktorea eta Hyde elkarrizketan jarriz, gizakiaren traizioarako eta iruzurrerako joera ia saihestezina azaleratuz… Baina gai lodi horiez ari dela ere tremendismorik gabe ari da egilea, gai horiei letra larririk gehitu gabe, umore zirrinta batetik, egoera muturrekoenetan barnean mugitzen zaizkigun gauza ustez txikiagoei buruz, ernatzen diren zalantzei eta anbibalentziei buruz.\nUmorea, ironia, parodiarako gogoa ez dira falta, halaber, kultur eta literatur giroa ardatz duten “Le bon sauvage” ederrean edo “Suhiltzaileak” epilogoan. Hein batean Euskal karma gogoraraz dezakeen tonu jostarian, benetako kultur gizon-emakumeen antz handia duten pertsonaiak sortzen ditu Alonsok, kultur giroaren pedantekeria, hutsalkeria edo itxurakeria bistaratzeko, edo edizioaren munduaz aritzeko.\nIpuingintza hegoamerikarraren irudimena eta fantasia inoiz, metaliteraturaren asmo jostaria hurrenean, gizakion zokondo ezkutuagoak arakatzen dituzten ipuinen gordina ondoren, umore ez nabarmenaren ukituz maiz, generoaren bazter askotan egingo du sartu-irtena liburu honen irakurleak. Ipuin bakoitzari bere tonua, pertsonaia bakoitzari ahots desberdin eta sinesgarria ematen asmatzen du Alonsok, halaber narratzaileen perspektiba zehatz trazatu eta askotarikoak entseatzen eta narrazioaren erritmoa mantentzen, euskarazko literaturan ohikoa den prosa lau eta sinplekeria sintaktikoari men egin gabe.\nGure —dela gu hori euskaldun, europar, mendebaldar, mundutar— gaurko kontraesanak eta gizakion joera anbibalenteak ebidentziarik gabe eta narrazio landuetan eman ditu Alonsok. Erretzaileen eremu hauetan barneratzen dena ez da sartu bezala aterako.


Psikologia, kimika eta musika uztartu ditu Chica Sobresaltok ‘Sinapsis’ diskoan | Musikharia | IRRATIA\n18 JUN. 2021 - 13:45h\nMaialen Gurbindo (Atarrabia, 1994) da Chica Sobresalto proiektuko abeslari eta konposatzailea, baina proiektua ez du ulertzen bere taldekiderik gabe. Berrehun lagunen aurrean jotzetik ‘Sinapsis’ diskoa salduenen zerrendan egotera pasa da tarte txikian artista nafarra. MusikHarian kontatu digu dena.\nChica Sobresalto proiektuari aurpegia jartzen dion arren, taldeari garrantzia handia ematen dio Maialen Gurbindok. (Andrea BAGHEERA | EH LOLITA)\nTelebista saio entzutetsu batek onerako zein txarrerako eragina izan dezake musikari baten ibilbidean. Kasu honetan alderik gozoena ezagutzen ari da Maialen Gurbindo, baina kontzienteki egindako hainbat hauturi esker izan da hori guztia. Arrakastaren aparrak ez dio batere eragin eta hori argi geratu da MusikHaria saioan eman digun elkarrizketan. Neurotransmisore eta hormonen inguruan landutako disko kontzeptuala da ‘Sinapsis’, baina guztia txukun azaldu digu atarrabiarrak.\nBa oso pozik, baina aldi berean oso ero, oso nekatuta, baina oso pozik.\nPenintsularen punta batetik bestera zabiltza, aurkezpen lan asko pilatu zaizu, elkarrizketak etengabe…\nMundua dagoen bezala, oso pozik eta eskertuta nago lanean ari naizelako. Gero gehiago ezin dudala esaten dut eta txakurrarekin mendira noa. Baina benetan diot ezin dudala, eta behar dudalako egiten dut txakurrarekin ihes.\n‘Mari kalanbre’ abestia ezagutzen zenuen? (Diskoko hainbat elementu abesti horretan sartu zituzten Pirritx, Porrotx eta Marimototsek) Egia da psikologia ikasten ere hasi zinela.\nAbestia ezagutzen nuen bai! Gero psikologia hasi nuen, baina UNEDen ari nintzen ikasten, ahal zen moduan ordainduz, eta ‘Sobresalto’ martxan jarri genuenean utzi nuen. Ikasle txarra naiz gainera, ezin naiz bi orduz eserita egon. Hori bai, munduan zirrara gehien sortzen didan gauza gure burmuinean gertatzen den guztia da. Batzuk unibertsoari begira bizi diren bitartean, nik horrekin flipatzen dut.\nHortik dator ‘Sinapsis’, ezta?\nDena jaiotzen da sinapsi horretan, noski! Horregatik izena.\n«Que la esencia reine y sea, imparcial con mis delirios de no grandeza…» esaten duzu ‘Somatropina’ kantuan. Handinahikeria eza zure esentzian mantentzen dela esan dezakegu. 400.000 jarraitzaile dituzu egun eta bizi-estiloan aldaketarik gabe ikusi zaitugu. Tentaziorik-edo izan duzu?\nNiretzat erraza izan da, tentaziorik ez dut izan. Batzuetan badirudi jarraitzaile pila bat dituzula eta dena aldatzen dela. Baina nik nire bizitzarekin jarraitu dut eta batzuetan erretzen du jendeak oker esaten dituenak entzuteak. Toki batean argazki bat egiten dut eta gonbidatu nautela uste dute ‘influencer’ moduan hartzen naute eta ez. Dromedariorekin (Iruñeko diskoetxea da El Dromedario Records) jarraitzea bezala, niretzako onena delako jarraitu dut bertan. Egoista puntua edukiz hartutako erabakia izan da. Egia da ez dela etorri diskoetxe handi bat milioi bat euro eskainiz, nahiz eta ezetz esango nieken, nire askatasunak gehiago balio duelako.\nOTtik atera zinen lehendabiziko aldian La Morean, Iruñeko merkataritza zentroan, egon zinen diskoak sinatzen. Nolakoa izan zen harrera?\nSinatzera joaten ginen batzuetan jotzen uzten zidaten, baina Iruñean ez zidaten utzi. Hortaz, zerbait egin nahi nuenez, superheroi jantziarekin joan nintzen bertara eta argazki saio ‘random’ bat egin nahi nuen. Bolatokian, supermerkatuan, eskailera mekanikoetan… Lerdoarena egiten aritu nintzen eta oso ongi pasa nuen. Batzuek ez zuten ezer ulertzen, baina ezagutzen nindutenek barre asko egin zutela badakit.\nHorren aurretik Sobresaltoren azken kontzertuan zenbat jende izan zen?\nOrduan Marengo deitzen zen tabernan, egun uste dut Canalla deitzen dela, eman nuen azken kontzertua bandarekin eta 200 edo etorri ziren eta mesedez eskatuta.\n‘Melatonina’ gure loan eragiten duen hormona da. Zuk betiko loa aipatzen duzu ordea abesti honetan, berezia da zuretzat.\nNire aitona oso gaixorik jarri zen, minbizia izan zuen eta oso azkar joan zen guztia. Momentu batean medikazio guztia kendu zioten eta badakizu, hortik aurrera badaude baina ez daude egoera horretan bizi diren gaixoak. Guk aitonak bere bidea egitea nahi genuen eta nik abestia idatzi nion, berarekin joan nahi nuen pixka bat eta sehaska kanta moduko bat idatzi nion. Nik uste nuen berak bere iloba eroa nintzela uste zuela eta ez zidala ongi ezagutzen, baina bere etxeko tiradera batean nire disko eta elkarrizketa guztiak jasota zituela ikusi nuen. Horrek sekulako ilusioa egin zidan, uste nuelako iloba erotzat ninduela, besterik gabe.\n‘Dopamina’ abestian beste aldea, bizitzan aurrera egitera eraman zaituen Marina lagunaz ari zara.\nMarina eta biok pipican batean (txakurren parte batean) ezagutu ginen gure zakurrekin. Ni ez nengoen unerik onenean, bizitzarekin aspertuta nengoen nahi nuen hori ez nuelako lortzen eta bera ere lanik gabe zegoen. Bizitza oso gogorra eduki duen norbait da Marina eta horri aurre egin dio. Bere bizitzaren inguruan idatzi nahi nuen abestia, baina ez nuen dramarik nahi. Dopamina ekarri dit nire bizitzara, berak ezin du geldirik egon eta sekulako energia ematen dit elkarrekin gauden bakoitzean. Gainera gure bi txakurrak ere anaia modukoak bihurtu dira orain.\n‘Endorfina’ abestia maitasun erromantikoaren bueltan idatzita dago eta bertan Almeriako Nixon taldea izan duzu ondoan, ezta?\n‘Sobresalto’ atera genuenean, telonero gisan aritzeko eraman gintuzten haiekin eta Valentzia, Alacant, Malaga… hainbat tokitara eraman gintuzten, beren publikoa bazutelako ordurako. Oso ondo pasa nuen biratxo horretan, lehen bolo garrantzitsuak izan zirelako eta egunen batean eskertu nahi nien eman zidaten hori. Orain, tamalez, geldirik daude, urtebete daramate jo gabe, baina diskoan egon behar zuten, bihotz handiko jendea direlako. Kantuan, berriz, maitasunaz ari naiz, ezkontzarako botoak dira bertan jaso ditudanak, ezkontzen banaiz halakoak egingo nituzkeelako. Onartu behar dut pixka bat kostatzen zaidala sentibera izaten, nahikoa ‘gore’ naizelako maitasun kontuetan. Kantu honetan kontatzen dena badakizu akaso ez dela erreala. Begiak itxi eta zure baitan abesten hasten zaren une horietako batean sartzen zarenean, baina halako bake bat sentitzen duzunean, une hori? Bada hori kontatzen da ‘Endorfina’ abestian.\nZenbat poeta kaxkar sortzen dituen maitasunak ezta?\nZure ustez sekulakoa egin duzunean eta parean duzuna ezer gertatuko ez balitz bezala ikustean, edota zu burugogor eta bestea zuri poesia kontatzen, egoera oso bitxia da bai!\n‘Sobresalto’ lanetik hona ez da hausturarik egon, jarraipen modukoa da ‘Sinapsis’, nahiz eta ekoizpen oso landua izan duen.\nKonposatzaile batzuek ekoizpenean pentsatzen dute, nik ez. Konposatzen dudanean nire terapia egiten ari naiz eta nahi dudana egiten dut. Orain saiatzen nabil beste modu horretara konposatzen, baina ez dakit lortuko dudan edo erabiliko dudan. Santos & Fluren izan dira ekoizleak eta gure esentzia mantendu dute eta hortik aparte lotura polita egin dugu gure artean. Egia da orain batzuk ez dakit nolako fusioak eta abar egiten dituztela, magia egiten dute, nahiko nuke nik halako zerbait egin, baina ez da horrela!\nEkoizlea sartzen denean aukeratzen ere jakin behar da, ordea.\nEstudioan dena guk jo genuen eta kantuaren hezurdura horrela sortu da. Nik nahikoa argi izaten dut zer nahi dudan eta zer ez eta zalantza badut, dakien baten esku uzten dut. Grabatzen asko disfrutatu genuen, terrazara irten, garagardo bat edan, denbora joan zaigula konturatu eta berriz ere grabatzera itzuli. Horrela grabatu dugu lana.\nUrtebetetze opari modukoa izan da zuretzat, ezta?\nEgutegi gogaikarri hori osatu behar eta martxoa jarri zen mahai gainean eta abar eta eskatu nien mesedez nire urtebetetze egunerako kaleratu zedila. Maiatzaren 13koa naiz eta 14an kaleratu zen eta niretzako egoera surrealista bat eman zen, Altafonten elkarrizketak ematen nituen bitartean zoriontzen nindutelako. Oparirik ederrena izan da.\nDiskoan instrumentuak jotzen taldekideez aparte beste inor izan al da?\nSantos eta Fluren bai, baina gainerakoak taldekideak dira. Leire (Celestino) badago eta ez dago, irakaslea delako eta ezin duelako beti egon, baina gainerakoak egon ziren eta badakite berek nahi duten arte nirekin egongo direla. Ander Arlegi baxuan, Ibai Sanz gitarrarekin, Aritz Legarrea baterian eta Gorka Cia gitarrarekin. Leirek teklatuak jo eta koroak egiten ditu.\nTelebistan zineneko arrakasta ikusita, beren tokia zalantzan ikusi zuten?\nNik uste ezetz. Jendea oso ahozabala da eta esaten zieten hortik aurrera ez zutela nirekin joko. Castingera joan nintzenean haiei galdetu eta gero izan zen, baimena eskatu nien. Banekien taldearen irudia nintzela eta horregatik galdetu nien, eta ezetz esan izan bazidaten, akaso ez nintzen joango. Hortaz, haiek bazekiten taldearen izenean nindoala. Dena dela jendeari halakoetan ez diogu jaramonik egiten, oso ondo pasatzen dugu entzuten ditugunak entzunda, izan ere bizitzak berak ematen die zaplastakoa bueltan.\nOperación Triunfoko lehiakideen artean, musikan ibilbide luzeena zuk zeneukan sartu aurretik?\nNia eta biok izango ginen bide luzeena genuenak. 3indarrok elektrotxarangan lau urtez kaleetan kinkiarena egiten, Iruñeko Orfeoian, Biluzik taldean, gospel abesbatza batean, musika eskolan… Pila bat tokitan izan naiz eta toki guztietan, denetan, ikasten da zerbait. Ez naiz oso argia, baina gauza hauetarako bai. Leku guztietan jasotzen dudan horretatik merezi duena gordetzen dut eta gustatzen ez zaidana baztertzen dut eta aurrera jarraitu. Hortaz, askori arraroa egingo zaio bi mutur horietan ibiltzea, baina beren kontua da hori.\nAnne Lukinekin egon zinen lehiaketan eta biok euskarazko lehen abestia kantatu zenuten. Hari egindako galdera bera luzatuko dizut: Zure esku egongo balitz, ‘Ilargia’ abestuko zenukeen?\nEz. Kameretatik kanpo galdetu zidaten eta ziurrenik Kerobiaren ‘Agur Anna’, Katamaloren ‘Betazalak erauztean’ eta Kautaren ‘Nostalgia’ pasa nizkien eta besteren bat ere bai. Baina nerabeen ereserki bat eskatu zidaten eta ‘Ilargia’ bada hori eta niri ere asko eman didan taldea da Ken Zazpi. Bizitzan markatzen zaituzten abestiak badaude, eta ‘Ilargia’ bada horietako bat.\nKerobia aipatu duzu eta Xabi Bandinirekin ‘Zalantza eta egia’ abestian ikusi zaitugu.\nOso fana naiz, Hatortxu batean ikusi nituen, herrian bertan, 17 urte edo nituela, Irati nire lagunak joateko esanda. Ni normalean halako plan guztietara animatzen naiz eta entzuten dut parean jartzen didaten taldea eta gero errepikatzen dut edo ez. Xabi Bandini musikaria da, konposatzailea da, baina ‘performerra’ ere bada eta oso fan bihurtu nintzen. Lotura bat sentitu nuen, uste dut musika garuneko toki berean dugula biok. Gerora, beranduago, 25 urte nituela lagun baten bitartez ezagutu ginen eta elkarrekin abestu genuen. Oso urduri egon nintzela ere aitortu behar dut, halako txoriburua naizelako batzuetan. OTra joan aurretik bere buruan zuen ideia kontatu zidan eta, gero, atera nintzenean, berriz ere gogorarazi zidan berriz ere, baina lasai hartzeko esanda, akaso denborarik ez nuela izango-eta. Horretarako jakina banuela denbora!\n‘Selección natural’ abestian halako barne gatazka bati buruz ari zara, norbera zaintzea eta egoismoa jartzen dituzu aurrez aurre. ‘Somatropinan’ ere esaten duzu «Hazte la normal, no delante de ese anormal», hori ere bada autobabeserako mezua.\nNiri asko kostatzen zait jendearekin komunikatzea. Adibidez, toki batean zortzi pertsona elkartzen gara eta bat ez badut ezagutzen, kolapsatu egiten naiz eta hor hasten naiz nire buruari esanaz ez dela nabaritu behar, ez nagoela eroso… Eta gero parekoa anormal hutsa da eta zure burua alferrikako estualdi batetik pasarazi duzu. Behin gertatu zitzaidan teknikari batek esan zidala, «Zeinen polita eta gitarra ere bai. Ala, jotzen daki-eta!» eta horrelako gauzak. Nik argi esan nion, «Aizu soineko loreduna jantzita izango dut, ahots hau izango da nirea, baina arazotan sartuko zara nirekin». Bakoitza den bezalakoa da eta kito. Gerora, kantu honekin terapia asko egin dut eta bi zatitan idatzi dut. Sistematik kanpo sentitzen naiz askotan eta hori kanporatzea terapia handia da. Gero OT barruan ikusi dut beste zerbait ere banaizela. Bizitza erreala baina dimentsio txikietan da hura. Hartara, jendea kaleratzen zutenean negar egiten nuen eta abar, baina segidan pasatzen zitzaidan, bakoitzak bereari begiratzen ziolako bertan. Prest egon behar zen kaleratua izateko edo aurrera egiteko. Eta ni ez nengoen prest eta gaiztoa nintzela sentitzen nuen, norbait kaleratu eta aurrera jarraitzean berekoia izan nintzelako, baina kasu horretan berekoikeria hori ez zen txarra eta hori ikasi dut. Hori kontatzen dut abestian.\n‘Adrenalina’ abestian Zahara izan duzu alboan. Adrenalina txutea ezta?\nNik betidanik esaten nien taldekideei Xabi Bandinirekin eta Zahararekin abestu nahi nuela. Pena bakarra da ez dugula elkarrekin konposatu, baina bidean badut abesti bat eta espero dut arantza hori aterako dudala. Madrilgo Rivieran ikusi nuen aurrekoan, ‘Puta’ lana aurkezten, eta sekulakoa da. Nahi duena egiten du Zaharak. Orain lanpetuta dabil, baina ea aurrerago kantu horri forma ematen diogun.\n‘Serotonina’-n oinordetzan jasotako depresioa aipatzen duzu. Ez dut oso ongi ulertu.\nSerotonina entzutean poztasuna espero duzu eta ni serotonina horren faltaz ari naiz. Serotonina faltak, depresioa ekar dezake. Murphyz ere abesten dut bertan, nire txakurra ikusi nuenean ere oso txikia sentitu nintzelako. Abestia tren batean idazten hasi nintzen, beste trena ari zen mugitzen eta sentsazioa zen gu ginela mugitzen ari ginenak. Halako ideia zaparrada kaotiko batetik atera zen abestia, nire bizitza ere pixka bat horrela baita. Aitak depresioa pairatu du aspalditik eta psikologia ikasten hasi nintzenean horri beldurra hartu nion. Izan ere serotonina asko edo gutxi eduki daiteke, S handia edota S txikia, eta nik ez dut nahi S txikia eduki. Baina nire psikologoak esaten dit berdin duela, gero bakoitzak daraman bizitzan dagoela gakoa eta ni zoriontsu izaten saiatzen naiz.\nDisko fisikoan, digitalean ez, ‘Incostantes vitales’ ezkutuko kantua entzun daiteke, Murphyri, zure txakurrari idatzia.\nPsikologoarekin hitz egin nuen aurrekoan, galdetzen zidan ea zerk ematen didan energia. Lanean topera jartzen naiz askotan eta, bat-batean, erori egiten naiz, gaixo, sukarrarekin eta abar. Hala, esan zidan ea horri aurre egiteko energia zerk ematen zidan bilatzeko eta Murphy da etortzen zaidan gauza bakarra burura. Nire ideia onenak beti bera ondoan dudala etorri zaizkit, nire unerik onenak harekin izan dira.\nFilantropia munduan sartuko zarela esango dute.\nNire sareetan lehen egiten nuen gauza bera egiten dut. Jendeak orain usteko du pertsona oso ona naizela eta halako gauzak. Baina ez naiz inor baino gehiago, txakurrak maite ditut, jatea ere bai eta hori da Instagramen gehien ikusten den gauza. Hortaz, faltsua da orain munduko onena naizela. Lehen nintzen pertsona bera naiz.\nBasandere kantua eginda, Nafarroako enbaxadore bilakatu zarela esan daiteke?\nEskaera egin zidaten eta zeri buruz idatzi pentsatu behar izan nuen. Nire lurraren toki ederrenak etorri zitzaizkidan burura baina konturatu naiz Nafarroatik kanpora nagoenean ez naizela etxean bezala sentitzen. Energia feminista bat badugula uste dut, halako heziketa feminista desberdin bat izan dugula esan daiteke, sorgin heziketa-edo, eta hemengo emakumeak dira kanpoan nagoenean gogoratzen ditudanak. Sorginen istorioa kontatu nion Diego Arroyori, Veintiuno taldeko konposatzaileari, hark asko idatzi dituelako gisa honetakoak eta berak segidan «Hau basandere da» esan zidan. Gero etxekoekin hitz eginda ‘Golondrinas’ jota, ‘Baldorba’ abestia… sartu ditugu bertan. Lan oso polita izan da niretzako.\nEtxean emango duzu datorren kontzertua, gainera.\nIruñeko Ziudadelan izango naiz ekainaren 26an eta atzetik Murtzian eta Castro Urdialesen izango naiz eta abuztuan A Coruñan. Galiziarekin maiteminduta nago, duela gutxi Santiagon izan nintzen eta ez nuen ezagutzen, idilikoa iruditu zitzaidan tokian, pelikula baten dekoratua dirudi. Itzultzeko gogoz nago. Ziudadelakoa berriz berezia izango da, mila bider ikusi dugun oholtza da eta bertan ikusi nuen nire talde gogokoena lehen aldiz, Love of Lesbian.\nAzken hiru kantak aipatuz bukatu behar dugu elkarrizketa: ‘Oxitocina’, ‘Fusión de nucleo’ eta ‘Progresterona’. Orgasmo aurreko fasetik haurdun geratzen den unerainoko bidaia kimikoa egiten dugu. Nahita lotuta daude?\nEz zegoen horrela pentsatuta, baina ongi geratzen da eta akaso horrela aurkeztuko ditut hemendik aurrera e? ‘Oxitocina’ sexualitatearekin izandako erlazio arraroaz ari naiz, haserre nintzen nire sexualitaterekin eta hori askatzen dut hor. ‘Fusión de nucleo’-n gauza asko dago batera: OTtik atera, maskarak jantzi behar, etxeratze agindua, itxialdia, Twitterreko mezu negatiboak, sexualitatea… dena nahastu da bertan eta leherketa moduko bat da. Idatzi nuen garaian asko lagundu zidan, gainera. ‘Progresterona’ nire lehengusinak bizi duen egoera batetik sortzen da, endometriosia du eta kosta egin zitzaion haurdun geratzea. Kontatu zidan bai bera eta baita emakume gehiago ere umea edukitzeko saiakeran askotan oso bakarrik sentitzen direla, abortuak izaten dituztenean eta abar. Horri buruz hitz egitea garrantzitsua iruditzen zitzaidan, tabu bezalako hori kentzeko. Abestian, adibidez, momentu batean «soy aire» diot, umetokia puztuz proba bat egiten dietelako eta haurdun dagoenaren sentsazioa bizitzen zuelako nire lehengusinak, nahiz eta ez zegoen. Hori kontatzen zidan eta gogorra iruditzen zitzaidan. Gauzak horrela, kantua esaldiz esaldi bideoklip batekin azaldu nahiko nuke Laura lehengusina lagun dudala.\nGuztia azalduta geratu da hortaz, ea Euskal Herrian aukera gehiago izaten dituzun eta zure emanaldiez gozatzen dugun.\nJotzeko aukera ematen badidate ziur bertan izango naizela!


QR, barra-kodearen bilakaera | Consumer\nQR, barra-kodearen bilakaera\nBi dimentsioko kodeen bidez, askotariko kudeaketak egin daitezke mugikorrarekin\nBi dimentsioko barra-kodeak, 'bidis' ere esaten zaienak, abiadura handian irakur eta prozesa ditzakete hainbat gailuk. 2D kode horiek irakurtzen dituzten kameradun telefono mugikorrentzako programak agertzeak asko zabaldu du erabilera Japonian eta Europan, eta ikuskizunetarako sarrera gisa balio dute, web orrietara birbideratzeko, bisita-txartel gisa, informazioa jasotzeko eta jokoak deskargatzeko.\nKode bat bi dimentsiotan irakurtzeko, beharrezkoa da eskaner bat, kameradun mugikorra izan daitekeena, eta hura interpretatuko duen programa bat\n2D hasiera batean logistika-, garraio- eta\nsalgaien sailkapena, identifikazioa\npertsonak eta sarbideen kontrola. Mugikorrak iristean\nKamerarekin, erabilera posibleak zabaldu dira, orientatuz\nerabiltzaileari, zerbitzuak eta informazioa eskuratzea erraztuz.\n30 mota baino gehiago daude\n2D kodeen desberdinak. Erabilienen artean\nSemaforoak, QR eta Datamatrix daude.\nLauki txiki bat da, eremu zuri eta beltzekin\nbarnekoa, gurutzegrama itxura duena.\nAurrekoen aldean, hiru karratu beltz ditu:\nizkinetan erakusten dituzte, eta orientazioa ezartzeko balio dute\nzuzena. Japonian gehien erabiltzen den formatuetako bat da\neta sakelako telefonoetako de facto estandarra.\nDenso-Wave konpainia japoniarrak sortu zuen eta\nhasieran 1994an diseinatu zen, piezen hornitzaileentzat\nautomoziokoa, QR izenak adierazten duen bezala\n(“Quick Response”, erantzuna\nkateetan irakurri eta abiadura handian deskodetu ahal izatea\nbiltegiratzeko eta muntatzeko.\nKode hau Semaforoen antzekoa da.\ntamaina txikiko objektuetan erabiltzea eta baxuak izatea\nVodafonek eta Spanair-ek akordio bat sinatu dute kode-sistema hori hegazkin-txartelak jaulkitzean erabiltzeko\nEspainian, teknologia hori\ntelefono mugikorrak, hala nola Tomb Raider Legend, eta\ninformazioa eskatzea edo beste batzuk kontratatzea\nzerbitzuak. Herriak saltzeko ere erabili da\nServicaixaren eta Movistarren arteko akordioa.\nzerbitzu batzuk eskaintzen ditu 2D kodeen bidez Frantzian,\neta probatzen ere ariko litzateke\nbi dimentsioko kodeak Espainian. Vodafone\neta Spanair-ek akordio bat sinatu dute\nhegazkin-txartelak jaulkitzeko kodeak. Honetatik\nforma, bezeroak online fakturatu eta mugikorrean eraman dezake\naireportura iristean, zuzenean eta gabe\ntxartel bat inprimatu behar denez, saihestu egin daiteke\nilara eta itxarote batzuk.\nNola funtzionatzen dute 2D kodeek?\nKodeak hemen egon daitezke:\nedozein azalera: argitalpen inprimatuak, publizitate-hesiak edo\nweb orriak; ordenagailu-monitoreetan, telefonoak\nmugikorrak edo PDAk, eta baten helbidea izan dezakete\nweb orria, telefono-zenbaki baterako deia,\ntestu bat duen mezu bat zenbaki batera bidaltzea\ntarifa berezia edo doakoa, testua edo txartela\nbisita itzazu enpresa edo pertsona baten harremanetarako datuak.\nKode bat bitan irakurtzeko\nneurriak eskaner bat behar da, mugikorra izan daitekeena\nkamerarekin eta horiek interpretatuko dituen programa batekin. Erabiltzailea bakarrik\nmugikorraren kamera kodean idatzi behar duzu\neta atzitu, itzultzeaz arduratzen den programak aukera izan dezan\nprogramatutako ekintza gauzatzea.\nKodeak erabiltzeko beste modu bat\n2D kupoia balitz bezala erabiltzea da\ntelefono mugikorrean jasotzen du,\nirudia. Zinemetan, museoetan, aireportuetan eta beste leku batzuetan\nkode horiek erabil daitezkeela irakurle bat dago, eta horretara jo behar da.\nmugikorraren pantaila jasotako irudiarekin hurbiltzea, eta\ntxartel batek edo paperezko sarrera batek bezala funtzionatzen du,\nkodeak interpretatzen dituen programa bat instalatzea\nbi dimentsiotan, telefono mugikor gehienak\ngaur egun merkatuan daudenak\neskanerra, kamera baldin badute.\nKodea bistaratzeko, produktu bat erostean edo\nikuskizuna, telefonorik gabeko telefonoek ere balio dute\nkamera, baldin eta\nirudiak eta multimedia mezuak.\nMugikorraren fakturan nahi ez den kargurik ez izateko, komeni da kodeari eta egin behar dituen ekintzei buruzko informazioa egiaztatzea, baita terminalean sartu aurretik izan ditzakeen kostuak ere. Kode horiek erabiltzeak ez du berez kosturik, baina gerta daiteke egiten dituzten ekintzekin gauza bera ez gertatzea. Kodeek mezuak bidaltzea edo tarifa bereziko zenbakietara egiten diren deiak hastea aktiba dezakete, erabiltzailearentzako kostu batekin. Web-orri bat bisitatzea ere eska dezakete, eta, beraz, operadorearekin Interneteko konexioa aktibatzea.\nbarrak ganbera kodeak movil-eu telefono mugikorrak


euskal kultura | Kulturagara\nFamiliaren baitako kultur transmisioa aztergai EKTn\nOsteguna, 2016ko irailaren 29a\nDagoeneko zabalik da Euskal Kulturgintzaren Transmisioa (EKT) aditu tituluaren 6. edizioan izena emateko epea, 2016ko urriaren 14ra arte, hain zuzen ere. Azken edizioan bezalaxe saio presentzialak hilean behin emango dira, modu trinkoan, asteburuetan.\nAspaldiko galdera: Euskal kultura euskaraz baino ez da posible ala espainieraz eta frantsesez ere bai?\nAsteazkena, 2015eko maiatzaren 27a\nIbai Iztueta pentsalariak galdera horren inguruan egindako saiakera bildu du ‘Cultura vasca vs. euskal kultura’ liburuan (Utriusque, 2015). Berria egunkarian maiatzaren 23an saiakera horren inguruko artikulua argitaratu zuten. Iztuetak hausnarketa merezi duten hainbat gai jarri zituen mahai gainean:\n«’Zein toki dauka hizkuntzak euskal kulturan?’. Zuk galdera hori egiten baduzu, aurreiritzi bat ezartzen duzu. Subordinatzen diozu hizkuntza identitateari. Horregatik, erantzunak mugatuak izango dira». Edo beste hau: «Kontsidera dezagun aspektu bera galdetuz ea identitateak eta kulturak zein toki betetzen duten hizkuntzaren ezagutzan eta erabileran, zeren hori da euskaldunok dugun arazo nagusia».\nOztopoekin, baina aurrera\nAstelehena, 2015eko otsailaren 2a\nParte hartzea Sormena\nUrtarrilaren 29an Topaldian izan ginen Durangon. Egun osoko jardunaldia antolatu zuen euskaltzaleen topaguneak eta kontu aski interesgarriak entzun genituen.\nNahiko ezkor hasi zen goiza. Lorea Agirrek euskal kultura euskal hiztunengana iristeko arazoak ditugula esan zuen eta, ondoren Gotzon Barandiaranek Guk gEUre kulturaz egitasmoaren berri ematerakoan ez ditugula ziurtatuta ez irismena, ez transmisioa, ez hedadura. Parte-hartzeek eta Alberto Barandiaranek gidatutako mahai-inguruak aurrera egin ahala tonu gordin hori ekintzarako proposamen bihurtzen joan zen. Ez, ez gaude ondo, baina gure esku daude irtenbideak. Sortu dezagun, egin ditzagun euskal hiztunak partaide, transmititu dezagun, bil gaitezen… eta emaitzak iritsiko dira.\n@IreneZarrab-ek Twitterren partekatua\nEuskal Kulturgintzaren Transmisioa aditu tituluaren 5. edizioa hemen da\nAsteazkena, 2014ko irailaren 17a\n“MOTI+BATU. Mingaina askatuz, nagiak astinduz” topaketa antolatu du EMUNek\nAstelehena, 2014ko irailaren 1a\nIrailaren 10ean eta 12an egingo da Donostiako San Telmo Museoan. Gaur egun euskalgintzan ari garenontzat, baita EMUNentzat ere, euskararekiko motibazioa lantzea eta batik bat, metodologiak garatzea, lehentasunezkoa da. Horren inguruko topaketa izango da, hain justu, MOTI+BATU.\nHizkuntza da kulturaren eroale nagusia, gure kasuan euskara, eta gizakien arteko komunikazio tresna ez ezik, kosmobisioaren, ohituren, tradizioaren, aldaketen eta kulturen esperientziaren transmisiorako tresna da. Hortaz, edozein kulturarentzat bezala, euskal kulturarentzat ere ezinbestekoa da hizkuntzak bizirik jarraitzea.\nEuskal kulturgintzak ikusgarritasunean irabazi behar du\nHeziketa Parte hartzea\nEkainaren 12an, bigarrenez, Durangon elkartu ginen kultura arloko sortzaile, kudeatzaile, eragile eta beste hainbat lagun, Emun tartean zela. Lantaldeetan banatu ginen, eta gu, Emunekook, Euskara eta kultura lantaldean aritu ginen. Hiru erronka nagusi agertu ziren gurean.\nGuk geure kulturaz II.topaketaren irudia, Berria-tik hartua.\nKultur espazioen erabilera euskal kultura sustatzeko\nAsteazkena, 2014ko martxoaren 26a\nHori da Emuneko bi lankidek Euskal Kulturgintzaren Transmisioa gradu-ondokoa bukatzeko egin duten proiektuaren izena. Inguruan erabilerarik gabeko edo erabilera gutxiko espazioak ikusteak kezkatuta, eta krisi egoeran espazioa nola kudeatu eta zein jarduera antolatu ez dakitenak zeudela ikusita, proiektuari ekin zioten. Proiektua urtarrilerako bukatuta, espazio horiek euskal kultura sustatzeko erabili daitezkeela proposatu dute eta horretarako gomendio batzuk eman dituzte.\n“Euskal kulturaren norabidea eta lehentasunak zehazteko gunea martxan jarri behar da”\nAsteazkena, 2014ko martxoaren 12a\nAurreko sarreran Geuk gEUre Kulturaz topaketaren berri eman genuen, Emun ere bertan egongo zela esanez. Oraingoan topaketan bizi izandakoa ekarri dugu eta parte hartu genuen taldeetan gailendutako hausnarketak azaldu ditugu, besteak beste, euskal kulturaren norabidea eta lehentasunak zehazteko gune bat martxan jartzea.


Uberan - Euskal Idazleen Elkartea - Bidaia existentziala Siziliara\nBidaia existentziala Siziliara\nSolasaldia Sizilian argitaratu du Igelak, Elio Vittoriniren eleberria; Pello Lizarraldek itzuli du. Prentsaren aurrean aurkeztu ostean, bi aurkezpen berezi egingo dituzte, gaur bertan, Iruñean. Argazkia: Imanol Ubeda.\nBizialdi gorabeheratsuak izan zituzten XX. mendeko europar askok: Elio Vittorini idazle italiarra dugu horren adibidez. Faxismoaren ernamuinetan, korronte horretako ezker hegal errotikoaren parte izan zen, sakonki antiklerikala eta antiburgesa. 1936ko gerrak, ordea, desengainua ekarri zion, ikusirik Italiako faxistek Espainiako frankistak –katolizismoaren aldekoak– babesten zituztela.\nVittorini, bada, faxismotik urrundu zen, eta gerraren nekea islatu zuen Solasaldia Sizilian nobelan: 1941ean argitaratu zen liburua osorik, aurrez atalka kaleratu ostean. Lander Majuelok, Igelako editoreak, azpimarratu du «harrigarria» dela liburua ia-ia bere horretan plazaratzea: zati gutxi batzuk zentsuratu zizkioten.\nTestuak ez baizik irakurlegoak sortu zizkion arazoak idazleari, partisanoek eleberria letzen zutelako sartu baitzuten Vittorini espetxean. Horren ostean, Einaudi argitaletxean ibili zen, garaiko beste idazle ospetsu batzuekin batera –Natalia Ginzburg, Cesare Pavese–, hil arte. Halaber, literatur aldizkari batzuk zuzendu zituen.\nEuskarazko itzulpenaren edizio-prozesua atsegina izan da, ordea. Aspaldi irakurri zuen Pello Lizarraldek liburua, eta haren ekina ezinbestekoa izan da argitalpena aurrera ateratzeko. Eskubideak ohiz kanpoko moduan eskuratu dituzte, idazlearen beraren semearekin tratua eginda: euskarara itzuliko zela jakinik, prezioa jaitsi zuen. Araiz Mesanzak egin dio azala, Oslon, eta Danel Agirrek maketatu du, Berlinen. Hitzaurrea ere badu eleberriak: Guido Bonsaver-ek idatzi du –italiar literaturako irakaslea Oxfordeko unibertsitatean–.\nBidaia bat kontatzen da liburuan, Italiako iparraldetik hegoaldera. «Itzulera bat, bilaketa bat», Pello Lizarralderen esanetan. Silvestro protagonista bizilekutik sorlekura joango da, amarenean bazkaltzea baita bere bidaia existentzialaren xedea.\nLizarralderen arabera, liburuak hiru atal nagusi ditu, bost kapitulutan zatituta egon arren. Lehenengoan, Siziliara doa Silvestro, bera bezalako beste gizon mordo batekin batera. Gizon horiek «gogoz kontra» dagite bidaia, itxuraz behintzat, sorterria gorrotagarria iruditzen zaielako. Baina aski da hango zapore bat edo fruitu bat gogora ekartzea, lurraldeari «sekulako atxikimendua» diotela argi gera dadin, nahiz eta ez duten inoiz aitortzen.\nBigarren atala litzateke, berriz, liburuaren muina: ama-semeen arteko solasaldiak. Silvestrok, amari galde eta galde, argitu nahi du ea zertan den atzean utzi zuen hori, gogoan gorde duen hori. Bi pertsonaien artean «berdintasun» erabatekoa dagoela nabarmendu du Lizarraldeak: emakume zaildua da Silvestroren ama –irakurleak bere buruari galdetzeraino egiaz «maite ote duen semea»–, eta «txorakeriarik gabe», «hitz leunik gabe» azaltzen dizkio kontuak. Protagonistaren dilemari dagokionez, Lizarraldek honako ondorio hau aipatu du: «dena ezin da berreskuratu», baina jaio zinen lekuak arrasto bat utziko du, zure barnean egongo da «betiko».\nAmarekin mintzatu ostean, kalera aterako da Sivestro, liburuaren azken atalean, eta hiru esku-langilerekin egingo du topo. Munduak mindu ditu denak, eta bakoitzak bere alternatiba eskaintzen du. Solasaldi horietan argi ikusten da faxismoak Sizilia gainean ezarri duen itzalaren zabala.\nAurkezpenak eta film-emanaldia, gaur\nAstelehenean aurkeztu zuten prentsaren aurrean, baina liburuaren harira beste bi ekitaldi izango dira gaur bertan. 12:30etan, Nafarroako Liburu Azokan aurkeztuko dute liburua, eta 18etan, berriz, Nafarroako liburutegian. 19:30etan, ostera, Sicilia! filma (Huillet & Straub, 1999), liburuan oinarritzen dena, emango dute Nafarroako Filmategian. Sarrerak hemen eros daitezke.


Oarsoaldean Eskola Kirolera joateko geroz eta desplazamendu jasangarriagoak egiten dira - Berria - Pasaia\n%49 dira dagoeneko bizikletan, gurasoek kotxea konpartitua edo autobusez joaten direnak\nOarsoaldeko Kirol Mahaia -udal teknikariak, eskoletako koordinatzaileak, Oarsoaldeko eskola kiroleko koordinatzailea, Kirolaisi XXI-eko teknikariak...- lanean ari da Eskola Kirolan asteburuetan bertako herrietan izaten diren partidetara joateko lehiakideek garraiobide jasangarriak (oinez, bizikletaz,... ) egin ditzaten.\n2013az geroztik daramatzate dinamizazio lanak egiten joan etorri horiek modu jasangarrian egin daitezen eta desplazamenduak bizitza osasuntsu baten ohiturekin eta iraunkortasunarekin lotu daitezen. Horiek horrela, bizikletan joatea saritzen dute, gurasoak kotxeak partekatzera animatzen dituzte, garraio publikoaren erabilera sustatzen dute ...\nAzken urteotako datuei erreparatuta bilakaera desplazamendu jasangarrien aldekoa da, pixkanaka ehunekoa handitzen doa etengabe. Guztira, % 49 dira bizikletan, gurasoek kotxea konpartitua edo autobusez joaten direnak Oarsoaldean larunbat goizetan jokatzen diren partidetara.\nOarsoaldeko eskola kiroleko mahaiak desplazamendu jasangarriak sustatzen jarraitu nahi du, eta gurasoak eta txikiak animatu nahi dituzte partiduetara joan-etorriak modu jasangarrian egitera, bizitza ohitura osasuntsuak izan ditzagun eta ingurugiroarekiko errespetuzko jokaerak.\nHori bultzatze aldera, ikasturte bukaeran sari banaketa izaten da eta bertan hainbat sari banatzen dira, hainbat sailkapenen arabera. Hala nola, "berdeak edo jasangarriak", "bizikleta joan-etorriak "...\nSaria, ehunekotan bizikletan joan-etorri gehien egin dituen ikastetxeari: 2 bizikleta.\nSaria, ehunekotan joan-etorri jasangarri gehien egin dituen ikastetxeari: bizikleta bat.\nBakarkako saria: bizikletan gehien desplazatu den kirolariari, patinete bat.\nParte-hartze saria: ikasturtean zehar behin behintzat bizikletaz desplazatu diren kirolari guztiei oroigarri bana (bizikleta argia, txirrina, botilatxoa edo giltzarrapoa). Urtero aldatzen da, oroigarriak errepika ez daitezen eta eskola kiroleko 4 urteetan haurrek opari ezberdinak izan ditzaten.\nKirol hezitzaileen % 100 euskalduna da, baita jarduera bere osotasunean ere.\n2017-2018 ikasturteaz geroztik, egitura osoa profesionala da: kirol hezitzaile guztiak kontratupean ari dira.\nHori guztia egia bihurtzeko eskualdeko eskola kirolaren mahaiak, urteetan zehar gogoz egin behar izan du lan. Alde batetik, ikastetxeek kirol proiektuak eratu dituzte Kirolaisiko teknikari eta eskualdeko eskola kiroleko koordinatzailearen laguntzaz, eta bertan, besteak beste, begiraleen profila euskalduna izatea eta gutxieneko kirol prestakuntza izatea ziurtatzeaz gain, eskualdeko eskola kirolaren filosofia eredua txertatu dute.


Ongi etorri maialengontxi blogera!Ongi etorri maialengontxi blogera! - Just another Blogariak site\n2. jarduera: IKTak aztertuz\nEka 28 2012\nPublished by Maialen Gonzalez under Sailkatugabeak\nIrakasgaian zehar hainbat kontzeptu landu ditut. Batzuk ezagunak nituen, beste batzuk, berriz, ez. Berri hauekin arazo txiki batzuk izan ditudan arren, konpontzen saiatu eta hein batean lortu dudala uste dut. Hala ere, IKTen mundua hezkuntzako errealitate bihurtzen ari den garai honetan, mundu anitz eta zabal horretan trebatzen jarraitu beharko dugu.\nHona hemen mapa kontzeptuala:\nOpen publication – Free publishing – More kontzeptuala\nUkaezina da: interneta askoren egunerokotasuneko errealitate bihurtu da. Informazioa lortzeko, lagunekin hitz egiteko, erosketak egiteko, bidaiak antolatzeko… Egun dena egin daiteke internet bidez. Batzuentzat erosoagoa, besteentzat arrotzagoa. Batzuentzat komenigarria, besteentzat arriskutsua. Modu baten zein bestean, interneta gure errealitateko parte da eta horren aurrean, erabilpen egokia egiteko ahalegina egin behar dugu. Izan ere, munduko gauza onenak eskuragarri ditugun moduan, hain onak ez direnak ere sarean ditugu, eta hauen aurrean kritiko izaten jakin beharko dugu.\nHezkuntzari eskainitako baliabide sorta anitza dugu interneten. Eskura dugun guzti horretatik, baina, egoeran egoerakoa erabiltzen jakin beharko dugu, momentuko beharrei erantzuteko asmoz. Hona hemen, hezkuntza orokorrerako eta hezkuntza berezirako eskura ditugun baliabide batzuk.\nOpen publication – Free publishing – More baliabide\nIKTak Debagoienako ARIZMENDI ikastolan. IKTen arduradunari egin nion elkarrizketa bat txertatzen dut, berak oso ondo adierazten baitu Ikastolan IKTek duten lekua.\nOpen publication – Free publishing – More eskola\nmaiatza 30 2012\nBehin bloga sortuta, bigarren jarduera aurkeztuko dut.\nDebagoienako Arizmendi Ikastolan IKTek duten presentzia eta funtzionamenduaz jardungo naiz. Ni ikastetxe honetan hezitakoa naizen arren, nire ikasle garaietan, IKTen mundua ez zegoen hain garatua. Orain, aldiz, Teknologia Berriak ikasleen egunerokotasuneko parte dira. ‘Mondraberri’ Arrasateko egunkari digitalean lanean egon nintzenean, Arizmendi Ikastolako IKTetako arduradun den Arantza Arregiri egindako elkarrizketa bat gehitzen dut. Bertan, oso ondo azaltzen da IKTek Arizmendi Ikastolan duten presentzia eta funtzionamendua.\nARIZMENDI ikastola Deba Bailaran dagoen ikastola bat da. 1999an, Arrasate, Aretxabaleta eta Eskoriatzako hainbat ikastola batu zituen eta orain, gune ezberdinetan banatzen den ikastola bakarra da Arizmendi. Hauxe da herriotan duen banaketa eta gune bakoitzak duen izena:\nIKASTOLA da. Euskara, izateko era bat da. Komunikatzeko era eta baita izateko era bat ere. Pertsona izateko modu bat da euskara Arizmendirentzat, identitate eta ezaugarrien zati bat, alegia.\nKOOPERATIBA da. Lan egiteko era bat da kooperatiba izatea, norbanakoaren eta gizartearen ongizatea eta garapena helburu dituen talde-lana, hain zuzen. Identitatea, norbanakoarena eta kolektiboa diren moduan, ongizatea ere norbanakoarena eta kolektiboa da.\nGIZARTERA ZABALIK bizi da. Gizarteak sortua izan bada, gizarteak ere gestioan parte hartzea garrantzitsutzat jotzen da. Gizartearentzat eta gizartearekin, etengabeko prozesu eraldatzaile batean.\nIdentitate indibidualari dagokionez, hainbat konpetentzia garatzea da helburua. Zeintzuk dira konpetentzia horiek?\n1.- Norbera izaten ikastea\nPertsona izaten ikastea: nork bere burua ezagutzen, norbera izan eta emozio negatiboak kontrolatzen, nork bere burua modu positiboan eta errealistan balioesten, norberaren buru-osasuna eta osasun fisikoa zaintzen eta ohitura osasuntsuak hartzen, seguru sentitzeko. Hainbat azpi-balore irakatsi nahi dira, baita ere: autonomia (ikasleak bere kabuz lan egitea, irtenbideak aurkitzen saiatuz eta lana planifikatu eta antolatuz), auto-exijentzia (ikaslea bere lanak ondo egiten saiatu eta denbora ondo aprobetxatzea) eta auto-erregulazioa (ikasleak bere lorpenak eta zailtasunak identifikatzea eta hauek gainditzeko estrategia egokiak garatzea) dira. Ikasleek guzti hauek lortzen eta garatzen ikastea helburu du ikastolak. Autogestioa aurrera eramatea ere Arizmendik duen beste balioetako bat da. Ikasleak bere ibilbide propioa erabaki eta egin dezan, gelaren antolamendu eta kudeaketan, espazio eta denbora malguak eskaintzen dira.\n2.- Elkarrekin bizitzen ikastea\nHarreman positiboak izaten eta gatazka-egoeratan, errespetua, ikasleak gainerako ikaskideak, andereño-maisuak eta ikastolako langileria errespetatzeko. Bestalde, gelako lan-giroa, ingurunea eta materiala ere errespetatzea. Lankidetza, taldean hartutako erabakiak errespetatuz eta laguntzeko prest egonez. Ikasleak talde lanean dagokion erantzukizunaz jokatu eta hartutako erabakien ondorioak barneratzen ikasi beharko du.\n3.- Komunikatzen ikastea\nBi hizkuntza ofizialetan eta, gutxienez, atzerritar batean komunikatzen ikastea da xedea. Komunikabideak eta informazio-komunikazio teknologiak interpretatzen eta erabiltzen jakitea garrantzitsua da. Ingelesa lau urtetik gora ikasten hasiko dira ikasleak eta gaztelera, Lehen Hezkuntzan hasterakoan. Duela bost urtetatik Gizarte Hezkuntza ingelesez ikasteko aukera ematen da eta baita Matematika eta Lur-ingurugiro ikasgaiak ere. Bestalde, hizkuntza artistikoarekin, musika-adierazpenarekin eta gorputzaren, plastikaren eta ikusizko alorraren adierazpenekin komunikatzen ikastea.\n4.- Pentsatzen eta ikasten ikastea\nIrizpide kritikoz ikasten eta pentsatzen ikastea, informazio-iturrietatik jasotako informazioa interpretatuz, sortuz eta ebaluatuz. Pentsatzeko eta ikasteko ohiturak barneratu eta ikas estrategiak erabiltzen erakusten zaie ikasleei. Auto-erregulazioa beharrezkoa da, ikasleak dakienaz eta ez dakienaz jabetzen da, hutsuneak eta akatsak zuzenduz.\n5.- Egiten eta ekiten ikastea\nErabakiak eta ardurak hartzeko ekimena izatea, ahalegina eta zailtasunak gainditzeko esfortzua balioestea eta ekintzailea izatea, ikasle garenean eta ondorengo bizitzaren alor guztietan.\nIkasleek informazioa jasotzen jakin behar dute. Proiektu hauen helburu nagusia, informazioaren trataera ikas-irakas lan metodologiaren ardatza izatea da. Informazioa ezagutza bihurtu behar dugu, ez soilik asko jakin eta listo. Informazioa interneten dugu, hori ezagutza bihurtzea da lortu behar duguna.\nAprendizaiaren eraikuntzan IKTak dira baliabide nagusiak. Teknologia berriak erabiltzen erakutsi behar zaie ikasleei.\nALFABETIZAZIO DIGITALA: Haur Hezkuntzarako: URTXINTXA; Lehen Hezkuntzarako: TXANELA; Derrigorrezko Bigarren Hezkuntzarako: OSTADAR\n– IKASYS proiektua: Ariketak ordenagailuz egiten dituzte IKASYS proiektuaren barnean dauden ikasleek. Irakasleen jarraipena dute baina norbere jarduera norberak gidatzen du.\nOndorengo jardueran, ikasleek IKTen berri izan beharko dute. Informazio bilketa izango da jardueraren ardatza. Lehen Hezkuntzako hirugarren zikloko lehen mailan daude (5. mailan, alegia) eta gai nahiko berria da beraientzat. Horrela, IKTei buruzko informazio osotua batu beharko dute: zer diren, zertarako balio duten, zein diren hauen helburuak, nola erabiltzen diren, beren eskolan zein presentzia duten … Horrela, beraien egunerokotasunaren parte izango diren IKTei buruzko informazioa eskura izango dute. Izan ere, ikasleek hainbat kontzeptu berri ikasiko dituzte, baina hauen inguruan informatuak baldin badaude, errazago izango zaie hauekin batera elkar bizitzea.\nHELBURUAK hauek lirateke: Taldeko lana sustatzea; Elkarrekin bizitzen ikastea; Autonomia eta auto-exijentzia lantzea; Egiten eta ekiten ikastea.\nHELBURU DIDAKTIKOAK honako hauek: IKTen nondik norakoen berri izatea; IKTen funtzionamendua ulertzen hastea; IKTen erabilgarritasuna aztertzea, onurak eta galerak ikertuz; IKTek izan ditzaketen galerei buruz hausnartzea eta irtenbideak proposatzea, hauen erabilera egokia bultzatuz.\nMETODOLOGIA: 2-3 ikasleko taldeetan (gelakide kopuruaren arabera) batuko dira ikasleak. Informazio bilketa lau egunez egingo dute, egun bakoitzean ordubete eskainiz.\nMATERIALA: Ordenagailuak (ordenagailu gelan zein gela arruntean); Sarea; Liburutegia.\nMaialen Gonzalez naiz, 25 urteko arrasatearra. Hezkuntza Bereziko ikasketak amaitzear, IKTen inguruko bloga sortu dugu. Bertan, hainbat jarduera garatzen joango naiz, guztiak IKTen munduari lotutako informazio, ariketa zein hausnarketak garatzeko asmoz.\nPowered by WordPress and Designer ReliefOngi etorri maialengontxi blogera! Copyright © 2019 All Rights Reserved.